Island: nestašice energije zbog Bitcoin rudarstva « Pavle Bašić 帕夫莱·巴希奇\nIsland: nestašice energije zbog Bitcoin rudarstva\nKoličina energije potrebne za procesiranje bitkoin novčića već premašuje količinu struje koju troše sva islandska domaćinstva, procena je jedne lokalne energetske firme. Za BBC portal piše Kris Baranjuk.\nIsland se suočava sa “eksponencijalnim” porastom potrošnje energije koja se upotrebljava za „Bitcoin rudarstvo“, izjavio je portparol islandske energetske kompanije HS Orka.\nPrema podacima koje ima Johann Snorri Sigurbergsson, menadžer energetske firme “Hitaveita Sudurnesja”, ove godine će, po svemu sudeći, potrošnja struje u data-centrima za razmenu bitcoin podataka verovatno biti veća nego količina energije koja se potroši u svim islandskim domaćinstvima.\nOn je rekao da su brojni potencijalni kupci bili zainteresovani da uđu u posao na Islandu, kako bi „rudarili“ tj generisali nove bitcoin novčiće.\n“Ukoliko se realizuju svi ovi projekti, za to nećemo imati dovoljno energije”, rekao je Sigurbergsson za BBC.\nNjegove proračune o početku nestašice energije na Islandu je prvo objavila novinska agencija Associated Press.\nIsland, da podsetimo, ima malobrojno stanovništvo, negde oko 340.000 ljudi.\nMeđutim, u poslednjih nekoliko godina uočeno je značajno povećanje broja novih data-centara, a njih često grade firme koje žele da se domognu „zelenih akreditiva“. Skoro 100% energije Islanda potiče iz obnovljivih izvora.\nBitcoin rudarenje se odnosi na funkcionisanje računara povezanih na globalnu Bitcoin mrežu.\nOvi računari rešavaju složene matematičke probleme – proces koji, zauzvrat, potvrđuje transakcije između korisnika kripto-valute.\nRačunari koji rade ovaj posao validacije dobijaju male Bitcoin nagrade i podsticaje za svoje napore, što ovo procesiranje čini unosnim za dalju primenu, posebno kada se to radi u velikom obimu.\n“Ono što sada vidimo je… možete ga skoro nazvati eksponencijalnim rastom, mislim, u [energetskoj] potrošnji struje koju troše islandski bitcoin data-centri”, rekao je Sigurbergsson.\nOn je izrazio očekivanje da će se za operacije „digitalnog iskopavanja“ bitkoin novčića koristiti oko 840 gigavat-sati električne energije koji bi snabdevali računarske data-centre ali i sisteme za hlađenje računara.\nBitcoin za početnike: Kako funkcionišu kripto-valute?\nJohann Snorri Sigurbergsson procenjuje da sva domaćinstva iz svih islandskih okruga, za razliku od računarskih farmi bitkoina, godišnje potroše oko 700 gigavat sati.\n“Još uvek ne vidim da će se ovaj trend zaustaviti”, dodao je Sigurbergsson, pozivajući se na projekte za otvaranje budućih data-centara.\n“Dobijam dosta poziva, posete potencijalnih investitora i kompanija koje žele da na Islandu grade svoje data-centre”.\nTakođe je rekao da u postupku odobravanja i papirologije ima toliko data-farmi za procesiranje kripto-valutnih algoritama da naprosto ne bi bilo moguće da sve one budu nesmetano snabdevane električnom energijom.\nOn je dodao da njegovu firmu najviše interesuje poslovanje sa kompanijama koje pokazuju spremnost da se obavežu na dugoročne ugovore – od najmanje nekoliko godina ili više.\nUkoliko bi Island preuzeo da na svojoj teritoriji podigne sve dosad podnete projekte za bitkoin-farme, jednostavno ne bi bilo dovoljno električne energije koje bi ih snabdevale, dodao je on.\nIndustrija kripto-valutnog rudarstva je zadnjih godina doživela procvat na Islandu, pre svega zahvaljujući lansiranju projekta „Mesečevog svetla“ (The Moonlite Project), velikog centra za procesiranje podataka u kojem će najraznovrsnije kripto-valute, uključujući i Bitoin, biti „iskopavane“.\nPredviđeno je da se otvori krajem ove godine, a početni kapacitet biće 15 megavata, iako se očekuje da će se u budućnosti povećati.\nNeki se pitaju kakve će koristi Island zaista imati od naglog porasta kripto-valutnog rudarenja.\nSmari Mekarti (Smari McCarthy), član Piratske partije u islandskom parlamentu je tvitovao kako “Kripto-valutno rudarstvo gotovo da ne zahteva radno osoblje i čoveka, ima vrlo malo kapitalnih investicija, a uglavnom ne ostavlja poreski novac u kasi države koja je domaćin kripto-rudarima.“\n“Vrednost koju Island ima od računarskih farmi za procesiranje kripto-valuta Islanda… je gotovo nula.”\nMekarti je takođe razjasnio prethodne izveštaje u kojima se navodilo kako želi da oporezuje firme koje se bave rudarenjem Bitcoina.\nPotražnja za električnom energijom u ukupnim kombinovanim rudarskim operacijama širom sveta već sada možda premašuje količinu električne energije koju troši Republika Irska (mada ova kalkulacija možda nije do kraja proverena).\nAli, s obzirom da kripto-valute zadobijaju na globalnoj popularnosti, rudarske operacije sigurno će nastaviti da koriste sve više dosad postojećih energetskih resursa: nedavna analiza grupe Sandbag o upotrebi energije u Evropi u 2017. godini ukazuje da rudarenje bitkoina proizvodi dodatnu potražnju za električnom energijom u tehnološkom sektoru.\nChris Baraniuk, www.bbc.com\n← Primopredaja Hong Konga Kini: par zanimljivosti\nSvet nakon Trampa →


PDV će ojačati jedinstvenu BiH - Klix.ba\n19.2.2003. u 04:49\n"Republika Srpska podržava proces uvođenja poreza na dodatnu vrijednost i reformu carinskog sistema, ali se neće odreći svojih prihoda jer bez njih ne bi mogla da funkcioniše." Ovo je izjava predsjednika Republike Srpske, Dragana Čavića. "Ako entiteti nemaju izvornih prihoda, odnosno ako Republika Srpska nema izvornih prihoda, onda gubi smisao postojanja institucija Republike Srpske a u nekoj perspektivi, logično je da se otvara pitanje, uopšte, smisla postojanja Republike Srpske." Logično...\n"Republika Srpska mora da ima dnevne, transparentne i jasne vlastite prihode a bez tih prihoda nije moguće da ona funkcioniše." Dragan Čavić je saopštio da je Republika Srpska zainteresovana za evropske integracije te da stoga, neće opstruisati ove procese precizirajući da je za budućnost Bosne i Hercegovine vrlo važan njen unutrašnji mir i bezbjednost.\nŠef misije Evropske komisije u BiH, Majkl Hemfris je naglasio da Evropska Unija uvažava ustavno rješenje Bosne i Hercegovine ali se zalaže za jačanje dravnih institucija što ne znači podrivanje vlasti u entitetima.\n"Potrebna nam je administracija na državnom nivou, ali ne administracija koju bi vodila državna Vlada. Potreban nam je jasan i fer sistem alokacije poreza tako da svi poreski obveznici tačno znaju gdje idu porezi koje oni plaćaju," istakao je Hemfris. On je naglasio da bi se do jula trebalo riješiti pitanje formiranja jedinstvene carine i poreza na dodatnu vrijednost,ujedno, najavljujući da će Evropska komisija u martu početi proces za izradu studije prilagodljivosti Bosne i Hercegovine evropskim integracijama. Ambasador Hemfris je danas odvojeno razgovarao i sa premijerom RS Draganom Mikerevićem te predsjednikom Narodne Skupštine Draganom Kalinićem.\nOčigledno da svi putevi vode ka jedinstvenom ekonomskom sistemu Bosne i Hercegovine, a izgleda da je i međunarodna zajednica po prvi puta spremna da podrži dugogodišnje napore svih patriotski orijentisanih državljana BiH da od ove zemlje napravi DRŽAVU. Glasamo za PDV!


Inicijativa OEBS-a: Novi izbori u Belorusiji uz prisustvo međunarodnih posmatrača - 05.11.2020, Sputnik Srbija\nOrganizacija za evropsku bezbednost i saradnju (OEBS) preporučila je zemljama-članicama organizacije da ne priznaju rezultate predsedničkih izbora u Belorusiji... 05.11.2020, Sputnik Srbija\nizbori i protesti u belorusiji, evropa, svet, vesti, oebs, belorusija, izbori\n20:25 05.11.2020 (Osveženo: 15:31 29.10.2021)\n„Beloruske vlasti bi trebalo da proglase nevažećim rezultate predsedničkih izbora, koji su održani 9. avgusta 2020. godine, zbog kršenja u svim fazama procesa i da organizuju nove prave predsedničke izbore zasnosnove na međunarodnim standardima“, navedeno je u dokumentu.\nPrema izveštaju, nove izbore bi trebalo održati uz pozivanje misije ODIHR i drugih posmatrača.\nOrganizacija je takođe pozvala beloruske vlasti da momentalno zaustave „mučenje i okrutnost“ prema mirnim demonstrantima i opoziciji. U dokumentu je navedeno da je OEBS zabeležio „sistematsko kršenje ljudskih prava i sloboda“ u Belorusiji.\n28 Avgust 2020, 15:40\nPored toga, organizacija je apelovala na Minsk da odmah „oslobodi političke zatvorenike“ i da se uzdrži od „pravnog ograničavanja i represija“, da poštuje standarde pravičnog suda, osigura poštovanje prava na mirna okupljanja i bezbednost novinara, kao i da obezbedi nezavisnu istragu koja se tiče saopštenja o „mučenjima, brutalnosti, seksualnom nasilju i ubistvima od strane službi bezbednosti“.\nU skladu sa dokumentom, države-članice bi trebalo da doprinesu dijalogu između svih strana u Belorusiji, kao i da učestvuju u „međunarodnom mehanizmu za istraživanje narušavanja ljudskih prava“.\nBritanija podržala inicijativu OEBS-a\nInicijativu OEBS-a podržao je šef britanske diplomatije Dominik Rab, koji smatra da bi Belorusija trebalo da primeni preporuku te organizacije i održi nove predsedničke izbore.\n„Zaključci današnjeg izveštaja OEBS-a o izborima u Belorusiji ozbiljna su optužba protiv režima predsednika Lukašenka. Važno je da se te preporuke primene i da se održe novi izbori. Nastavićemo da podržavamo beloruski narod“, izjavio je Rab na svom Tviter-nalogu.\nPodsetimo, odgovarajući na ranije postavljeno pitanje o tome da li su Belorusiji potrebni novi izbori sa međunarodnim posmatračima, portparol Kremlja Dmitrij Peskov je rekao da su oni prisustvovali izborima održanim 9. avgusta.\n„Znate da su mnoge organizacije kao što su PSSE i Kancelarija za demokratske institucije i ljudska prava pri OEBS-u (ODIHR) odbili da učestvuju kao posmatrači na ovim izborima. Međunarodni posmatrači koji su učestvovali zabeležili su stanje. To je de jure i defakto situacija što se tiče međunarodnih posmatrača“, izjavio je Peskov u avgustu.


Istraživanja pokazala: Ako se bavite ovim profesijama, brak će vam se raspasti!\nM. K. 4. marta 2018. 01:05\nIzbor karijere može da ima uticaj na bračni odnos, potvrdili su naučnici. Visok rizik razvoda imaju ljudi koji rade u vojsci, automobilskoj industriji, logističari i vojno vazduhoplovstvo, piše „Independent“.\nNakon ovih objavljenih podataka, pomenuta stranica tvrdi da nisu zvanično utvrđeni motivi razvoda kod ljudi zaposleni u ovim sferama, ali sugerišu da je krivac stres. Svakodnevna napetost, odgovorne funkcije i prenatrpani rasporedi utiču na emotivne odnose, pre svega jer se partneri manje viđaju i ne provode kvalitetno zajedničko vreme.\nS druge strane, ovo istraživanje je pokazalo da verski radnici, stomatolozi i logopedi imaju duže i čvršće brakove, prenose mediji.


Mađarski tim je pred 12.000 gledalaca u Budimpešti tako došao do trećeg trofeja u poslednjih pet godina, jer je Đer prethodno bio evropski prvak 2013. i 2014. godine.\nNovi šampion Evrope je u većem delu meča imao prednost, koja je pred kraj prvog poluvremena iznosila i četiri gola razlike. Ipak, Vardar je malo po malo topio razliku i na kraju je uspeo da izbori produžetke i dodatnih 10 minuta. Ipak, to je bilo sve što su igračice makedonskog tima uradile na ovom meču.\nU redovima Đera blistala je Anita Gerbic, koja je postigla sedam golova. Na drugoj strani, naša Andrea Lekić je meč završila sa četiri pogotka, dok se Sanja Damnjanović nije upisala u strelce.\nTreće mesto u Ligi šampiona je pripalo sada već bivšem šampionu Bukureštu, koji je pobedio Budućnost sa 26:20.


Marko Spirić: "Tamburica fest 2019" Novi Sad 20-22. jun - Pokazivač\nMarko Spirić: „Tamburica fest 2019“ Novi Sad 20-22. jun\nPOŠTOVANI PRIJATELJI, OBAVEŠTAVAMO VAS da će, ovogodišnji, 12. po redu svetski „Tamburica fest 2019.“, na kojem će se takmičiti 12 orkestara iz osam zemalja, biti održan od 20. do 22. juna u centru Novog Sada i na Petrovaradinskoj tvrđavi.\nU posebno atraktivnom, revijalnom delu zvanično najboljeg festivala etno muzike u Evropi i najbolje turističke manifestacije u Srbiji, kojem je posle Rusije i Kine, ove godine zemlja prijatelj Republika Mađarska. Nastupiće specijalni gosti: čuveni „Orkestar 100 violina“ iz Budimpešte, vrhunski ansambl narodnih instrumenata „Zarni Jolj“ iz republike Komi iz Ruske federacije i zvezda regionalne muzičke scene, Lepa Brena.\n– I ove godine očekujemo spektakl i nastavljamo sa širenjem naše kulturne misije i širenja prijateljstva na internacionalnom nivou. Poštovaoci čuvara tradicionalne muzike veoma dobro znaju ko je „Orkestar 100 violina“ a imaće priliku da na delu čuju i vide i „Zarni Jolj“, virtuoze iz ruske republike Komi, koja je nastanjena pretežno mađarskim življem. Našu Lepu Brenu će, pored njenog sastava, pratiti i vojvođanski tamburaši, što će svakako biti jedinstven muzički doživljaj.\nTakođe, za razliku od prethodnih godina, ovaj put smo uveli još jedan takmičarski segment koji se odnosi na izbor najbolje autorske pesme i najboljeg vokalnog solistu- kaže dr Jovan Pejčić, direktor festivala.\nMarko Spirić ( novinar i estradni menadžer)\nPet shop „ZOOMANIJA“, Save Kovačevi broj 40 u Vranju\nPrethodni tekstNegoslava Stanojević: „Upotrebite“ dobra dela svakodnevno – i osećaćete se lepše\nSledeći tekstVic dana: Pojeftinjenje


Izvoz RS-a manji za 262 miliona KM - Akta.ba\n01.09.2020. 10:27 / Izvor: Nezavisne novine\nIzvoz iz Srpske od januara do jula ove godine bio je manji za čak 262 miliona maraka u odnosu na isti period 2019. godine.\nNaime, prema podacima Republičkog zavoda za statistiku, obim robne razmjene Republike Srpske s inostranstvom za sedam mjeseci 2020. iznosio je 2.259.625.000 eura (4.406.268.750 KM), od čega se na izvoz odnosilo 967.210.000 eura (1.886.059.500 KM).\nPo istom izvoru, izvoz je od januara do jula prošle godine bio dosta veći: iznosio je 1.101.510.000 eura, odnosno 2.147.944.500 KM.\n"Kada je u pitanju izvoz iz Republike Srpske, on direktno zavisi od potražnje stranih kompanija. S obzirom na to da je virus korona nanio veliku štetu privredama u zemljama koje su nam najvažniji spoljnotrgovinski partneri, odnosno gdje najviše izvozimo, to se direktno odrazilo i na izvoz naše robe na ta tržišta", rekao je za "Nezavisne" Vladimir Blagojević, portparol Privredne komore Republike Srpske.\nSindikalni predstavnici ističu da se situacija u vezi s virusom korona odrazila na sve privredne grane, pa ih ne čudi ni što je izvoz pao.\nTane Peulić, predsjednik Sindikata metalske industrije i rudarstva RS, predstavlja branšu koja je prema izvozu orijentisana u obimu od 75 do 80 odsto.\n"U najvećem privrednom društvu, 'Alumini' Zvornik, kad govorimo o ukupnom prihodu, izvoz će biti smanjen za više od 40 miliona. 'Alumina' sve izvozi, 'Metal' Gradiška isto, 'Unis Uša' Višegrad takođe", rekao je Peulić u izjavi za "Nezavisne".\nIz Republičkog zavoda za statistiku naveli su da je spoljnotrgovinski deficit u periodu januar - jul 2020. godine iznosio 325.205.000 evra, dok je pokrivenost uvoza izvozom bila 74,8 odsto.\n"Izvoz je u periodu januar - jul 2020. godine smanjen za 12,2 odsto u odnosu na period januar - jul 2019. godine, dok je uvoz smanjen za 9,2 odsto", izračunali su u Republičkom zavodu za statistiku.\nNajmršaviji izvoz zabilježen je u aprilu ove godine, kada je iznosio tek 111.716.000 eura (oko 218 miliona maraka).\n262 miliona KM


OSLOBODITE SE BOLA Izborite se sa diskus hernijom - Informer\ninformer.rs | 21. 10. 2015.\nS obzirom na navike koje nameće tempo savremenog života diskus hernija je danas sve učestaliji zdravstveni problem čak i kod mlađih osoba\nStručnjaci tvrde da više od 80 odsto stanovništva pati od ove bolesti. Diskus hernija, odnosno oštećenje diskusa u kičmi usled degenerativnih promena ili povreda, za posledicu ima upalu, bol i ograničenje pokreta i javlja se u bilo kom predelu kičme, najčešće između 30. i 45. godine života.\nFizikalna terapija i/ili lekovi su do skoro preporučivani kao uobičajeni načini lečenja, ali bez uspeha da se dubinski tretira uzrok i bolno mesto, kao što to danas čine kiropraktika i savremeni aparati koji se primenjuju prilikom lečenja diskus hernije.\nPod nadzorom američko-srpskog tima vrhunskih stručnjaka, u West Medic Domu zdravlja primenjuje se najkompletniji program lečenja svih povreda i degenerativnih promena, uz najsavremenije metode lečenja Tecarom, HIL laserom, Shockwave terapijom, najpreciznijom spinalnom dekompresijom pomoću Renuva Disc aparata, uz visoko stručnu kiropraktiku. Učinak ovih metoda lečenja primetan je u nekim slučajevima odmah, dovodeći do značajnog smanjenja bola i povećanja pokretljivosti.\nWest Medic Dom zdravlja uz primenu najsavremenijih tehnologija uveo je inovativne metode lečenja koje se primenjuju u svetu, a koje su sada dostupne pacijentima u Srbiji.\nbol Leđa kičma diskus hernija terapija laser


Da li ste nekada naišli na podatak da određena oblast pripada jednoj državi, a da se njena teritorija zapravo nalazi u drugoj? O ovakvim specifičnim pojmovima čitajte u zanimljivoj i poučnoj knjizi “Neobična geografija”.\nUkoliko ste ljubotelj istorije, dobro će vam doći knjiga o tajanstvenim narodima, a uz graditeljska remek- dela upoznajte se sa najspektakularnijim građevinama širom sveta.\nUz knjigu “Čudne biljke i životinje” saznaćete koliko je živi svet raznolik, neobičan i zapanjujuć, dok ćete u knjizi “Zašto se kaže” pronaći objašnjenja nekih od najpoznatijih i najkorišćenijih jezičkih nedoumica i fraza.\nDela Branislava Nušića obavezna su literatura za svakoga. Stoga vam ovog četvrtka poklanjamo neka od njegovih najpoznatijih dela, među kojima su Hajduci, Autobiografija, Male scene…\nZabavite se i učeći prve lekcije iz francuskog jezika, čekaju vas i poučne srpske priče, a o nekim od najvećih otkrića ikada čitajte u “Modernoj enciklopediji” i ljudima koji su promenili svet.\nObezbedite svoj primerak „Blica“ u četvrtak, 30. januara i zabavite se kroz edukativan sadržaj raznovrsnih ilustrovanih knjiga iz “Blicove biblioteke”.


Da li američka obaveštajna agencija kupuje podatke o Dži-Pi-Es lokaciji svojih građana - 23.01.2021, Sputnik Srbija\nDopis zaposlenih u američkoj obaveštajnoj agenciji upućeno senatoru i demokrati iz Oregona Ronu Vajdenu otvorilo je pitanje da li agencija kupuje podatke o... 23.01.2021, Sputnik Srbija\nvesti, svet, sad, amerika\n22:10 23.01.2021 (Osveženo: 22:38 23.01.2021)\n© AP Photo / Cliff OwenSedište američke obavještajne agencije za odbranu u Vašingtonu\nDopis zaposlenih u američkoj obaveštajnoj agenciji upućeno senatoru i demokrati iz Oregona Ronu Vajdenu otvorilo je pitanje da li agencija kupuje podatke o Dži-Pi-Es lokaciji svojih građana.\nMnoge aplikacije za pametne telefone često beleže lokaciju svojih korisnika, a programeri mogu da objedine te podatke i prodaju ih oglašivačima, a oni ih zatim preprodaju američkoj vladi. Odbrambena obaveštajna agencija (DIA) koristila je ovu vrstu informacija u pet istraga koje je sprovela u protekle dve i po godine, tvrde njeni zaposleni u dopisu koji su poslali senatoru iz Oregona i demokrati Ronu Vajdenu.\nIstovremeno, „Njujork tajms“ ističe da ovaj vladin entitet uglavnom kupuje i koristi podatke o lokaciji kako bi istraživao strance u drugim zemljama, zbog čega ne krši američki zakon. Ovi podaci se koriste sa ciljem otkrivanja pretnji vojnom kontingentu severnoameričke države u inostranstvu, otkrivaju američki mediji nakon što si imali pristup dokumentu, piše Sputnjik mundo.\nMeđutim, prema dokumentu, neki neidentifikovani oglašivači od kojih američka vlada masovno kupuje podatke dobijene sa telefona ne razdvaja američke korisnike od stranih korisnika. Umesto toga, Odbrambena obaveštajna agencija je ta koja obrađuje informacije po prijemu i odvojeno ih indeksira.\n„Dozvola za ispitivanje podataka o lokaciji američkih uređaja dodeljena je pet puta u poslednje dve i po godine u ovlašćene svrhe“, dodaje se u dokumentu.\nU novijoj istoriji SAD postoji nekoliko slučajeva u kojima je savezna vlada koristila ove podatke u policijske svrhe na nacionalnoj teritoriji. Tačnije, „Volstrit džurnal“ je 2019. godine objavio da su dve agencije Odeljenja za nacionalnu bezbednost – Služba za imigraciju i carinsku primenu i Carinska uprava i granična služba – koristile ovu vrstu informacija za patroliranje granicama i istraživanje imigranata koji su posle toga zadržani.\nRupa u zakonodavstvu\nOno što je objavljeno ukazuje na rupu u Zakonu o privatnosti koja se pojavila u današnje digitalno doba. Vrhovni sud je 2018. godine presudom poznatom pod nazivom „Karpenter“ doneo odluku da vlada treba da dobije sudski nalog da prisili telefonske kompanije da predaju podatke o lokaciji njihovih korisnika. Međutim, presuda priznaje da ih savezne vlasti mogu pribaviti i od oglašivača, a u tom slučaju nije potrebno tražiti sudski nalog.\n„DIA ne tumači tu odluku tako da treba da zahteva sudski nalog kojim se odobrava kupovina ili upotreba komercijalno dostupnih podataka u obaveštajne svrhe“, navodi se u dopisu agencije.\nUpotreba baze podataka sa informacijama o lokacijama američkih državljana od strane vlade SAD bila je predmet intenzivne rasprave. I dopis koji je Vajdenu poslat kako bi odgovorio na pitanja savetnika njegovog kancelarije za privatnost i sajber bezbednost Kris Sogojan postavlja pitanje zaštite privatnosti.\nVajden je jasno stavio do znanja da namerava da predloži zakone koji će poboljšati zaštitu privatnosti Amerikanaca, posebno one o podacima o lokaciji koja su trenutno dostupne u komercijalne svrhe.\nU govoru u Senatu, demokrata iz Oregona osudio je okolnosti „u kojima Vlada, umesto da dobije nalog, jednostavno izađe i otkupi privatne evidencije Amerikanaca od ovih šugavih, neregulisanih brokera koji su jednostavno tamo, iznad zakona“. Pored toga, opisao je ovu praksu zadiranja u ustavna prava na privatnost kao neprihvatljivu.


- Neko je bio korumpiran u ovoj priči sa Turcima - napisao je Rašiti.\nPortal podseća da je Erdogan, komentarišući hapšenje i deportaciju gulenista sa Kosova, rekao je da će verski vođa pokreta Gulen, biti isporučen iz SAD u Tursku na način na koji su izručena i šestorica turskih državljana sa Kosova.\nErdogan je, piše "Expres", pokušao prošle godine da sa zvaničnicima Bele kuće napravi "dil" da mu isporuče Gulena za 15 miliona dolara, ali je taj plan propao. Pitanje je sada da li je Erdogan platio Tačiju i kosovskoj obaveštajnoj službi da uhase guleniste na Kosovu.\n- Lako će se znati šta se desilo sa otmicom šest Turaka. Pored toga što je veliki skandal u koji je uključen određen broj učesnika koji su pomogli u ovoj akciji, državi će biti pooštrena liberalizacija viznog režima - naveo je Rašiti, koji je dodao da će "zemlje EU i Evropski parlament uskoro će imati neke poruke za nas".\nPriština je, inače, prva na Balkanu koja je isporučila guleniste Erdoganu. Tvrdi se i da je ambasador Turske u Prištini, Kivilcim Kilič, bio uključen u operaciju na Kosovu, kao i da je "šestorka" odmah po hapšenju privedena u Ambasadu Turske sa vezanim rukama, gde su i fotografisani.\nMinistarstvo inostranih poslova Turske juče je reagovalo na ove izveštaje, istakavši da su te tvrdnje neosnovane, i zatražilo od kosovskih vlasti da brane tursku ambasadu u skladu s međunarodnim normama.\n"Expres" piše i da je slučaj proterivanja gulenista izazvao zemljotres u odnosima Ankare i Prištine, kao i da je Erdogan zbog smene kosovskog ministra policije i šefa tajne službe žestoko kritikovao premijera Ramuša Haradinaja, za koga je rekao da mu je karijera završena i pozvao građane da protestuju protiv njega.\nKosovom se bavio i švajcarski javni servis, koji se u tekstu pod naslovom "Erdoganov zahvat ka Kosovu" bavi posledicama tajnog hapšenja gulenista u Prištini i deportovanja u Tursku.\nKako prenosi B92, bez sudskog naloga ili znanja premijera Ramuša Haradinaja, kosovske bezbednosne snage su uhapsile šestoricu navodnih sledbenika pokreta Fetulaha Gulena i predale ih članovima turske tajne službe na prištinskom aerodromu. U tekstu se navodi da je na proslavi desetogodišnjice od samoproglašene nezavisnosti u februaru ove godine, Tači poručio Evropi da Kosovo ima samo jedan pravac - evropsku integraciju.\n- Ali sada, svega mesec dana kasnije, Kosovo se rukuje sa Erdoganom, u jasno nelegalnoj i zavereničkoj akciji. U Prištini se govori i o državnom udaru, kao i da je predsednik Tači preuzeo svu vlast. U međuvremenu, premijer Haradinaj je smenio ministra unutrašnjih poslova i šefa obaveštajne službe, koje je označio kao učesnike u otmici navodnih gulenista. Kosovo je uzdrmano, drugi put u jednoj nedelji. Tenzije sa Beogradom su eskalirale posle hapšenja Marka Đurića početkom nedelje, posle čega je srpski predsednik Aleksandar Vučić nazvao prištinsku vlast terorističkim klanom. Uz podršku ruskog predsednika Vladimira Putina, Vučić pokušava da uveća uticaj Beograda na Kosovu i ponavlja nacionalističku borbenu poruku "Kosovo je Srbija" - ističe se u tekstu.\nOpasna igra sa velikim silama\nSuprotan koncept dolazi pravo od Erdogana, kako se navodi, tokom posete Prizrenu 2013. godine kada je rekao da je Kosovo Turska i da je Turska Kosovo.\n- Erdogan vidi teritorije bivše Otomanske imperije kao sferu svog uticaja, kako na Kosovu, tako i u sirijskom Afrinu ili bilo gde. Jedna stvar je izvesna, lideri u Beogradu i Prištini igraju opasnu igru sa velikim silama. Za Zapad je neophodno da pruži Zapadnom Balkanu jasnu perspektivu i da reši konflikte na miran i demokratski način, uključujući sve koji su uključeni. Evropska unija je bespomoćna u ovoj krizi. Interesi Rusije i Turske se sreću u Siriji. Kriza na obodu Evrope se dešava na jednoj od najvažnijih geopolitičkih područja. Zapadni Balkan je veza između Zapada i Orijenta - zaključak je teksta.


Bioskop CineStar 4DX počeo sa radom u Novom Sadu - Retail Serbia\nBioskop CineStar 4DX počeo sa radom u Novom Sadu\nNajveći bioskop u Vojvodini, novosadski CineStar 4DX, koji se sa 10 dvorana i nešto manje od 1.400 mesta za sedenje prostire na čak 5.000 kvadrata zasebne zgrade Centra Big, juče je svečano otvoren nastupom DJ-a, besplatnim pićem i kokicama, kao i tradicionalnim petominutnim vatrometom za nekoliko hiljada Novosađana.\nMiloš Vučević, gradonačelnik Novog Sada rekao je da Novosađani zaslužuju ovako moderan multipleks, opremljen prema najsavremenijim tehničkim standardima, u kojem će moći da na pravi način uživaju u filmovima. On je dodao da, uprkos razvoju tehnologije i medija koji danas omogućavaju ljudima da novija filmska ostvarenja gledaju kod kuće, veruje da bioskop nikada neće izaći iz mode: „Gledanje filma na velikom platnu ima posebnu čar i pregršt prednosti. Očekuje nas jedinstveno iskustvo sa pet zvezdica koje nudi ovaj multipleks. Za nas je značajno što će poseta ovom bioskopu sada predstavljati i mesto celodnevnog provoda za čitavu porodicu“, rekao je gradonačelnik i dodao da „u želji da u CineStaru gledamo premijere najboljih domaćih i svetskih filmskih hitova, proglašava bioskop otvorenim.“\nOsim 4DX sale novosadski multipleks ima i ultimativne RealD 3D dvorane, kao i eXtreme salu – specijalni CineStar standard. Gigantska wall-to-wall platna, najnovija tehnologija, poput Dolby Digital EX i DTS zvučnog sistema, koja obezbeđuje kristalno jasnu sliku i ton, biće samo neke od tehničkih karakteristika i superiornosti ovog bioskopa. Sve sale biće komforne, sa velikim i nestandardnim razmakom za noge, kožnim VIP foteljama, atraktivnim ljubavnim i Love Box sedištima, namenjenim parovima koji žele intimu.\nDatum poslednje izmene 18 jul 2016\nU Aviv Parku Pančevo otvoren prvi CineStar u Srbiji\nU zrenjaninskom Aviv Parku otvoren CineStar bioskop sa pet zvezdica


SADA JE SVE U ZVEZDINIM RUKAMA: Radonjić poučen prošlošću oprezan pred gostovanje Krki! - 24vesti\nNezgodno gostovanje za crveno-bele.\nNakon dve pobede nad Cedevita Olimpijom u samo 7 dana, Crvenu zvezdu očekuje meč protiv Krke. Utakmica se igra u Sloveniji u utorak od 18.30 časova.\nPred tu utakmicu, za sajt kluba je pričao trener Zvezde Dejan Radonjić. On je istakao da je njegov tim imao dosta loših iskustava u Novom Mestu.\n– Moramo pre svega da se dobro pripremimo i onda i igramo meč sa velikom energijom i borbenošću, svesni činjenice da smo u Novom Mestu imali dosta loših iskustava što nas dodatno upozorava pred ovaj meč, počeo je Radonjić.\nPre samo 48 sati, crveno beli su u Sloveniji savladali Cedevita Olimpiju. Pošto je Mornar slavio protiv Budućnosti, sada je sve u Zvezdinim rukama. Ako ostvare pobede u preostala dva meča do kraja lige, osiguraće prvo mesto pred plejof.\n– Očekuje nas još jedan meč u Sloveniji u rasponu od 48 sati, nakon Ljubljane imamo utakmicu u Novom Mestu protiv ekipe Krke kojoj je svaki meč od izuzetne važnosti. Sigurno da će izaći na teren sa velikom motivacijom da izbore opstanak u ABA ligi, zaključio je Dejan Radonjić.


Dan Evrope u Crnoj Gori: proslava mira i jedinstva - EUIC Podgorica\nPODGORICA, 9. maj 2016. – Delegacija Evropske unije u Crnoj Gori i ove godine je tradicionalno obilježila Dan Evrope muzičkim koncertom i nizom aktivnosti koje su realizovane u saradnji sa ambasadama država članica, EU Info Centrom i partnerima iz zemlje domaćina. Centralna proslava Dana Evrope organizovana je na platou ispred EU Info Centra. Šef Sektora za saradnju u Delegaciji EU u Crnoj Gori, Andre Lis, na svečanosti otvaranja istakao je da je 9. maj dan kada se slave različitosti koje Uniju čine bogatom.\n„Slavimo mir i jedinstvo, demokratiju i prosperitet. Slavimo naše zajedničke vrijednosti. Evropska unija su njeni ljudi, njene ideje, njene slobode. Zato moramo biti ponosni na sve što je Evropska unija ostvarila od dana svog nastanka. Izazovi sa kojima se svi suočavamo danas ukazuju na to da je Evropa sada potrebnija više nego ikada. Svi zajedno moramo da se borimo da bismo zaštitili temelje na kojima počiva Evropska unija čiji ćete i vi građani postati, nakon pristupanja Crne Gore”, rekao je Lis.\nPredstavnica ministarstva vanjskih poslova i evropskih integracija Tamara Srzentić podsjetila je na važnost procesa evropskih integracija. „Usvajanje evropskih vrijednosti, uz očuvanje autentičnosti crnogorskog identiteta, opšti je interes, a istovremeno i odgovornost svakog pojedinca i društva u cjelini.“ rekla je Srzentić.\nPrisutne je u ime Glavnog grada pozdravio zamjenik gradonačelnika Časlav Vešović. „Podgorica je jedan od onih gradova u kojima se čovjek osjeća građaninom svijeta te su međusobno uvažavanje, put dijaloga i kompromisa jedini način pravilnog sazrijevanja na putu ostvarenja crnogorskog članstva u Evropskoj uniji”, istakao je Vešović.\nUčenici Osnovne škole „Božidar Vuković Podgoričanin“ , koji 9. maja proslavljaju i Dan škole, u čast proslave, došli su na biciklima do EU Info Centra promovišući na taj način zdrave stilove života. Učenici su tom prilikom uručili poklon šefu sektora za saradnju u Delegaciji EU povodom Dana Evrope.\nU okviru bogatog programa za djecu učenici podgoričkih osnovnih škola, odmjerili su snage u „Igrama bez granica“. Na drugom polju, u umjetnosti, đaci devet osnovnih škola iz Glavnog grada, u okviru izložbe „Moja Evropa”, takmičili su se ko će napraviti bolju instalaciju od recikliranog materijala. Po mišljenju žirija to je nabolje pošlo za rukom učenicima Osnovne škole „Štampar Makarije“.\nViše od 400 djece, svih uzrasta, zajedno sa roditeljima i nastavnicima, imalo je priliku da na sajmu ambasada država članica EU (Rumunija, Hrvatska, Poljska, Slovačka, Mađarska, Češka, Bugarska, Malta, Austrija, Grčka, Francuska i Slovenija) proba tradicionalna jela koja su pripremili predstavnici ambasada zemalja EU. Sve informacije o tome gdje je Crna Gora na evropskom putu prisutnima su dali predstavnici Ministarstva vanjskih poslova i evropskih integracija, a o turističkoj ponudi Crne Gore posjetioci su mogli da saznaju na štandu Nacionalne turističke organizacije.\nCentralnoj proslavi je prethodio koncert Kikija Lesendrića i grupe Piloti na glavnom gradskom trgu, 8. maja, kome je prisustvovalo više stotina građana.\n„Nadam se da ste sinoć na koncertu osjetili duh Evrope. Taj duh se osjeti i danas kada smo svi ovdje zajedno, ujedinjeni u različitostima“, zaključio je Andre Lis povodom obilježavanja Dana Evrope u Crnoj Gori.


Maj 25, 2020 8:35\nKonačna odluka Ustavnog suda u vezi sa izborom nove vlade na čelu sa Demokratskim savezom Kosova u Prištini se očekuje u atmosferi velike neizvesnosti i kao događaj od izuzetne važnosti za buduće političke procese na Kosovu.\nKaki piše Gazeta Ekspres, u toku je unutrašnja bitka koja će odrediti mnoga dešavanja u godinama koje slede, pritisak je veliki, a Pokret Samoopredeljenje snažno insistira da se ide na izbore i smatra da će osvojiti 51 odsto podrške.\nDa li ćemo imati vladu koju predvodi Avdulah Hoti iz DSK-a ili ćemo izaći na birališta, piše Reporter, i ističe da će to utvrditi Ustavni sud, koji se suočava sa ogromnim pritiskom posle uredbe predsednika Kosova Hašima Tačija da za mandatara proglasi Hotija, nakon što se Samoopredeljenje nije izjasnilo u vezi sa svojim kandidatom.\nDo petka 29. maja, kada je krajnji je rok da Ustavni sud odluči o ovom slučaju trajaće velika neizvesnost. Mediji i ustavni eksperti iznose različite stavove, više u zavisnosti koja politička opcija im je bliža, nego što se drže objektivne slike i činjenica.\n"Ustavni sud sa zabrinutošću prati javni diskurs koji vode poslednjih dana aktuelni predsednik i premijer, kao i drugi nosioci institucionalnih i političkih funkcija, koji se međusobno optužuju za vršenje pritiska na Ustavni sud pokušavaju da utiču ili prejudiciraju odluku. Ustavni sud najoštrije osuđuje ovo mešanje u njegovu institucionalnu nezavisnost, kao i napore političkih i institucionalnih aktera da uključe Ustavni sud u svakodnevne političke rasprave. Ustavni sud takođe najoštrije osuđuje glasine o pojedinim sudijama, kao osobama koje u ovom slučaju imaju pojedinačna ovlaštenja ili odgovornosti za donošenje odluka ", istakao je Sud u reakciji, piše Reporteri.\nIstovremeno, neki aktivisti Samoopredeljenja i pripadnici civilnog društva upozoravaju da će organizovati proteste na ulicama, pa su postavili i crvene tačke na prištinskom trgu, za slučaj da ne budu zadovoljni odlukom suda. Stranka Aljbina Kurtija rekla je da oni nisu organizatori, ali da podržavaju ovu ideju i ne mogu zaustaviti proteste.\nDSK spreman da preuzme vlast\nKako podseća Gazeta Ekspres, Kurti je u susret odluke Ustavnog suda objavio i da je dobio preteće pismo koje je potpisala 'Albanska dobrovoljačka garda'. Njegov politički rival Hašim Tači je ovo nazvao izmišljotinom Kurtija, a prema njemu, pismo je napravljeno u kancelarijama Samoopredeljenja.\nKurti je upozorio da ima rezerve prema onome kako će odlučiti sudije Ustavnog suda.\n"Poštovaćemo presudu Ustavnog suda, ako ona bude interpretacija Ustava", naglasio je Kurti, nagoveštavajući mogućnost da ne prizna odluku ako ne bude po njegovoj volji.\nIstovremeno iz DSK navode da su spremni da sa koalicionim partnerima iz ABK i NISMA odmah preuzmu vlast.\n"Sledeće nedelje će Kosovo imati novu vladu. Spremni smo, čim odluka Ustavnog suda izađe, poslaću zahtev za sednicu", rekao je pre tri dana šef parlamentarne grupe DSK, Arben Gaši.


Tanjug 27. januara 2021. 12:00\nBEOGRAD – Najavljeni paket pomoći domaćoj privredi vredan 2,5 milijarde evra vrlo je značajan korak ka oporavku koji treba da usledi, a posebno u situaciji očuvane zaposlenosti i MMF-ove prognoze rasta srpskog BDP-a od oko pet procenata, ocenio je u izjavi Tanjugu pomoćnik direktora Sektora za strateške analize Privredne komore Srbije (PKS) Bojan Stanić.\n„Izvoz je pao za svega 4-5 procenata, tako da je baza u proizvodno-izvoznom smislu sačuvana. S druge strane, zaposlenost se odražava na ličnu potrošnju građana koja je jedna od glavnih komponenata našeg BDP-a. Tako da je to stvarno bio ključni doprinos ovog paketa mera iz prošle godine, pa će i ovaj paket svakako doprineti tome da se sačuva zaposlenost koja kad pogledate stopu nezaposlenosti koja je prošle godine bila 9 procenata to je povoljno“, rekao je Stanić.\n„U odnosu na 2019, broj pređenih kilometara u autoprevozu je opao za oko 80 procenata. To je zaista gubitak koji oni nisu u stanju sami da nadoknade i ovo će im svakako pomoći da se očuva njihov kapacitet, a on je usko vezan sa turizmom koji znamo da je prvi stao u ovoj krizi i među poslednjima će se oporavljati“, naveo je Stanić.\n„Prošlogodišnja garantna šema koja je dogovorena u saradnji sa Vladom je doprinela kreditnoj aktivnosti i očuvanju likvidnosti kompanija. Upravo nastavak garantne šeme će dodatno obezbediti kredite po relativno povoljnim uslovima za održavanje likvidnosti do momenta kada počinje oporavak privrede“, rekao je Stanić.\nOn podseća da je Srbija prošle godine imala pad BDP-a od svegha 1,1 perocenat što je među najmanjima u Ervropi, pa će rast ovegodine od pet odsto prema prognozi MMF-a biti više nego dovoljan da se pokriju prošlogodišnji gubici.\n„Na globalnom nivou očekuje se oporavak, odnosno pokriće gubitaka iz prošle godine. Zemlje evrozone će zahtevati duži vremenski period da se oporave, a Srbija je u povoljnijoj situaciji u odnosu na zemlje u regionu. Tako da verujemo da potencijal postoji“, zaključio je Stanić.


"Hi5 Happy Caravan" sutra u Vranju - Olimpijski komitet Srbije\nOlimpijski komitet SrbijeVesti“Hi5 Happy Caravan” sutra u Vranju\nU okviru projekta „Hi5 Happy Caravan“ u sredu 17. aprila sa početkom u 12.00 u Osnovnoj školi „Radoje Domanović“ u Vranju, održaće se drugi od ukupno pet događaja koji imaju za cilj integraciju dece migranata u lokalno društvo kroz sport i igru.\nU aktivnostima će učestovati deca i mladi iz Centra za azil u Vranju i učenici Osnovne škole „Radoje Domanović“ iz ovog mesta. Oni će imati priliku da se oprobaju u kriketu i zanimljivoj igri „Fudbal 3“ koja se bazira na fer-plej igri.\nPre Vranja „Hi5 Happy Caravan“ posetio je Bogovađu i Banju Koviljaču, a u narednom periodu planirana su još dva događaja u Sjenici i Beogradu.\n← Vlade Divac u Kući slavnih\nPredsednik OKS primio ambasadora Ruske federacije Aleksandra Čepurina →


Lov i ribolov - datum: 2018-02-17 DONACIJA ZA MAPIRANJE RIBOLOVNE AKTIVNOSTI Čipovi za lociranje izgubljene opreme\nIPA program prekogranične saradnje „Italija-Albanija-Crna Gora”, koji je uspostavljen radi pružanja podrške IPA saradnji u regionu južnog Jadrana kroz podsticanje inkluzivnog i održivog razvoja, kada je opština Herceg Novi u pitanju preko Kancelarije za međunarodnu saradnju obezbijedila je 203.915 eura iz projekta „Jadranska mreža za morski ekosistem –ADRINET”. U pitanju je mapiranje ribolovne akivnosti broja brodova, određivanje mjesta na kojima ima najviše izgubljenog ribolovnog alata. Projektom će biti određene ,,hot spot” lokacije za čišćenje oblasti sa najvećim brojem ostavljenih i napuštenih mreža. Projekat predviđa izradu i usvajanje važnih lokalnih planova za očuvanje biodiverziteta i zaštite životne sredine. Ovaj projekat predviđa nabavku opreme-čipova koji će biti instalirani na ribolovne alate, odnosno mreže i vrše, pa ukoliko dođe do gubljenja alata, signal će ih locirati.\n- Ove aktivnosti naše Kancelarije za međunarodnu saradnju u opštini Herceg Novi ostvarićemo sa partnerima unverzitetima Bari (Italija) i Tirana (Albanija) te opštinama Kastro i Valona i sa našim Institutom za biologiju mora u Kotoru. Cilj projekta je uključivanje lokalnih zajednica i povezivanje ribara prekograničnog područja radi smanjenja negativnih uticaja i zaštite morskog biodiverziteta. Zajednički cilj svih projekata je prenos znanja u regionu između institucija radi stvaranja kontakata između ribara i ljudi kojima je ribarstvo zanimanje - rekla je za Branka Mračević rukovodilac Kancelarije za međunarodnu saradnju.Z.Š.


Fudbaleri Timoka 1919 poraženi su u veoma interesantnom meču na gostovanju Železničaru u Pančevu rezultatom 3:2 u okviru 6. kola Prve lige Srbije.\nZaječarska ekipa odigrala je dobar meč na gostovanju u Pančevu gde je nakon prednosti domaćih od 2:0 u prvom delu igre uspela da se vrati u meč, izjednači rezultat na 2:2, ali nažalost ne i da u Zaječar donese bod, pošto je domaćin trećim pogotkom u 76. minutu meča stigao do sva tri boda.\nBolje je meč otvorio domaćin, koji već u 10. minutu stigao do jedanaesterca nakon prekršaja Mitrovića nad Petrovićem. Loše je procenio loptu visoki štoper Timoka, dopustio da mu se napadač domaćih ušunja iza leđa, a onda ga možda i nepotrebnim klizećim startom srušio za najstrožu kaznu. Siguran izvođač “sa kreča” bio je veteran u redovima Železničara, nekadašnji fudbaler beogradskog Partizana, novosadske Vojvodine i grčkog Arisa, 36-ogodišnji Brana Ilić. Nakon ranog vođstva domaćina uspostavili su “Beli labudovi” ravnotežu na terenu i pokušavali da kroz veći posed stignu do prilike za gol. U 18. minutu do prilike je nakon lepog driblinga stigao Ivica Jovanović, ali je njegov pokušaj izblokiran, a nakon odbitka Dragićević sa 7 metara šutira direktno u golmana Železničara. Taman što je uspostavila terensku inicijativu četa Vojkana Rajčića, Milenković katastrofalnim poprečnim dodavanjem poklanja loptu Miloševu kome nije bilo teško da u situaciji 1 na 1 savlada golmana Jovanovića. Pokušao je nakon ne baš sigurne intervencije odbrane domaćih da se iskupi Milenković udarcem sa ivice šesnaesterca koji je fenomenalnom paradom zaustavio čuvar mreže domaćih. Pored više nego solidne igre Timoka nakon primljenog pogotka na startu meča, na odmor se otišlo sa velika 2 gola prednosti za domaćina.\nOd samog starta drugog dela krenuli su gosti vrlo ofanzivno i to im se isplatilo već u 53. minutu. Nakon kornera sa desne strane pokušao je glavom Mitrović, a na pravom mestu se u petrercu našao Dragićević koji je samo skrenuo loptu u mrežu golmana Železničara. Nepunih 10 minuta nakon prvog pogotka trebalo je “Belim labudovima” da stignu i do izjednačenja. Prošao je po levoj strani mladi Kačar, lepo sklonio loptu ispred defanzivca domaćina koji ga ruši u šesnaestercu za drugi penal na meču, ovog puta za gostujuću ekipu. Loptu je uzeo najbolji strelac zaječarske ekipe, Ivan Dragićević, mirno sačekao golmana da padne i loptu poslao na drugu stranu za poravnanje – 2:2. Zaigrali su fudbaleri Železničara odmah znatno ofanzivnije u potrazi za trećim pogotkom koji bi im obezbedio željena 3 boda i u 75. minutu došli do velike šanse, ali u svega desetak sekundi golman Aca Jovanović bravurozno “skida” dva zicera napadačima domaćina. Nažalost, samo minut kasnije, ništa nije mogao sjajni Jovanović jer je nakon neshvatljivog pada koncentracije kapitena Cvetkovića, koji je potpuno zaboravio Miloševa Železničar stigao do trećeg pogotka i nove prednosti, a Milošev izrastao u heroja domaćih. Ulaskom Roševića pokušao je Rajčić da prodrma svoju ekipu koja je ponovo morala da juri zaostatak i uspeo u tome pošto je mladi Zaječarac pravio dosta problema odbrani protivnika. Posle prodora sa leve strane upravo je pokušao Rošević da savlada golmana Železničara, ali lopta je završila na spoljnjem delu mreže. Pokušao je sjajni Zajčarac i jednim lucidnim ubacivanjem paralelno sa gol linijom u narednoj akciji, ali na nesreću njegovu ideju niko nije ispratio i još jedna solidna šansa otišla je u nepovrat. Do kraja meča mogla je ekipa iz Pančeva i do četvrtog pogotka, ali još jednom izvanrednom intervencijom sprečio je to golman Jovanović, koji je i pored 3 primljena gola na ovom gostovanju svoj posao odradio fantastično.\nI pored poraza, igra Rajčićeve ekipe bila je na veoma visokom nivou i partije u poslednja 2 kola mogu da hrabre sve ljubitelje fudbala u Zaječaru. Interesantna je i činjenica da od početka prvenstva na Timokovim utakmicama pada najviše pogodaka, Timok je najefikasnija ekipa u ligi sa 12 postignutih pogodaka i jedna su od najatraktivnijih ekipa za gledanje u Prvoj ligi Srbije, a nadamo se da će otvoren, napadački, fudbal na gol više koji Zaječarci prikazuju u narednim mečevima doneti i nešto bolje rezultate i ostanak u gornjem delu tabele.\nNakon 6 odigranih kola, Timok 1919 se nalazi na 7. mestu na tabeli sa 7 osvojenih bodova.\nNaredni meč Timok će odigrati na domaćem terenu u petak 17. septembra, kada će na Kraljevici gostovati novosadski Kabel. Kabel je jako loše startovao u novoj sezoni, nakon što je prethodnu završio na trećoj poziciji i bio nadomak plasmana u Linglong Superligu Srbije. Novosadska ekipa nakon 6 odigranih mečeva ima samo 2 osvojena boda, ali dva remija koje su ostvarili stigla su u prethodna dva kola, što pokazuje da je ekipa sa severa u usponu forme. S druge strane, Timok na domaćem terenu nije izgubio meč pune 3 godine i na stadionu pod Kraljevicom igra zaista sjajno, što je samo potvrđeno “petardom” protiv Budućnosti iz Dobanovaca u 5. kolu.\nMeč je zakazan za petak, 17. septembar od 16 sati.


Incident tokom izlaganja ambasadora SAD u Nišu: „Ubice!“, „Kosovo je Srbija!“ - Sputnjik Srbija\n15:49 07 Jul 2020\n13:32 02.02.2018 (osveženo 13:49 02.02.2018) Preuzmite kraći link\nTokom izlaganja ambasadora SAD Kajla Skota u Nišu nezadovoljni građanin bacio letke na kojima je pisalo „Ne u NATO“ i vikao: „Ubice“ i „Kosovo je Srbija“.\nIncident se dogodio u zgradi niškog Univerziteta, građanin je letke bacio sa balkona, a salu je napustio uz pratnju policije.\nAmbasador Skot u Nišu govori na temu „Pogrešno razumevanje politike SAD u Srbiji“, a pre toga je posetio i niški Elektronski fakultet.\n„Južne vesti“ navode da je ambasador SAD i pored povika i bačenog materijala „skoro nesmetano nastavio svoje izlaganje“.\nSkot je u Nišu izjavio da su neistiniti mitovi o Americi, koje, kako je naveo, plasiraju pojedini tabloidi u Srbiji, postali toliko brojni da je srpski narod „počeo da veruje u njih“.\n„Ukoliko biste čitali tabloide svakog dana, pomislili biste da Amerika hoće samo zlo Srbiji, da je Amerika neprijatelj Srbiji, da hoće haos u Srbiji i rat na Balkanu. Sve su to samo gluposti“, izjavio je Skot nakon obilaska Elektronskog fakulteta u Nišu.\nKajl Skot, Niš


Ministar sa ambasadorom Južne Koreje o saradnji u oblastima omladine i sporta - B92\nIzvor: B92, zvanièni sajt utorak, 10.05.2022. | 13:30\nFoto: Tanjug/Jadranka Ilic\nMinistar omladine i sporta Vanja Udovièiæ i novoimenovani ambasador Republike Koreje u Srbiji Nj. E. Ðeung Li sastali su se i tom prilikom razgovarali o formalizaciji saradnje u oblastima omladine i sporta koja bi dodatno ojaèala bilateralne odnose dveju zemalja u buduænosti.\nNa samom poèetku ministar Udovièiæ poželeo je dobrodošlicu ambasadoru Liju, uz oèekivanje da æe svojim angažovanjem doprineti da se intezivira saradnja Republike Srbije i Republike Koreje iz nadležnih oblasti Ministarstva omladine i sporta.\nMinistar Udovièiæ i ambasador Li su se tokom konstruktivnog razgovora osvrnuli na Svetsko atletsko dvoransko prvenstvo i kvalifikacioni turnir za Svetsko prvenstvo za košarkašice koji su održani u Beogradu i na kojima su uèestvovali i južnokorejski sportisti.\nAmbasador Li je pohvalio izuzetnu organizaciju pomenutih takmièenja i istakao da je Srbija prepoznata u svetu kao zemlja gostopromistva i kao izuzetan organizator najveæih sportskih takmièenja.\nMinistar je istakao da su ulaganja u srpski sistem sporta rekordna, da se grade novi kapitalni sportski objekti, da se u našoj zemlji organizuju najprestižnija meðunarodna sportska takmièenja i da je Srbija spremna da ugosti sportiste iz celog sveta.\nUdovièiæ je uputio otvoreni poziv južnokorejskim sportistima da se za najveæa takmièenja pripremaju u Srbiji, a mlade da posete našu zemlju i da se povežu sa svojim vršnjacima iz Srbije.\nNa kraju, sagovornici su izrazili zajednièku rešenost da u narednom periodu iniciraju formalizaciju saradnje kako bi pospešili razmenu znanja i iskustava iz oblasti omladine i sporta izmeðu Srbije i Južne Koreje.\nArsoviæ i Kovaèeviæ osvojili srebro = 23. medalja za Srbiju\nVrnjaèka banja u znaku dece i sporta\nNova medalja za Srbiju – u boæanju\nPodignuta srpska zastava u Oranu\nOtvorene mediteranske igre: Mikec sa zastavom Srbije\nMikec nosi zastavu Srbije na otvaranju Mediteranskih igara\nPredsednik Srbije o dugovanjima Zvezde i Partizana: Porez da plate ili steèaj\nHarèenko i Kuvalja u Beogradu: Za sport bez politike\nSiniša Mali otkrio: Koliko su Zvezda i Partizan dobili, a koliko duguju državi?\nSrbiji 12 medalja na juniorskoj Balkanijadi\nSP: Postavljen novi svetski rekord u ronjenju na dah


Nafta blizu 85 dolara, smanjene zalihe u SAD\n06/06/2012 | 11:08\nCene nafte približile su se danas nivou od 85 dolara za barel, nakon što su podaci iz SAD pokazali da su zalihe nafte u toj zemlji smanjene više nego što se očekivalo, ukazujući da se tražnja popravlja.\nNafta za orijentacionu isporuku u julu je, u elektronskom poslovanju na Njujorškoj robnoj berzi, poskupela za 31 cent na 84,29 dolara za barel, dok je, na Međunarodnoj berzi petroleja u Londonu, severnomorska nafta marke “brent” za julski termin isporuke skočila za 46 centi na 99,30 dolara za barel, prenela je agencija AP.\nAmerički institut za naftu (API) je sinoć saopštio da su zalihe sirove nafte prošle nedelje smanjene za 1,8 miliona barela, dok su analitičari koji su učestvovali u anketi agencije “Plats” predviđali pad od milion barela.\nZalihe benzina su istovremeno porasle za 1,4 miliona barela, navodi API.\nCena sirove nafte pala je sa prošlomesečnih 106 dolara usled znakova slabljenja privrednog rasta i tražnje nafte u Evropi, SAD i Kini. Prošlonedeljni loši podaci o zaposlenosti u SAD zabrinuli su investitore da najveća svetska ekonomija posustaje, u vreme kada dužnička kriza u Evropi preti da pošalje ceo Stari kontinent u recesiju.\nAmerička banka “JP Morgan” nedavno je snizila prognozu privrednog rasta SAD za 2012. na 2,2 odsto i očekuje da će tražnja nafte ostati neizmenjena u odnosu na prošlu godinu.\nTrgovci će pomno pratiti sastanak Evropske centralne banke kasnije danas, kao i govor u Kongresu predsednika američke Uprave federalnih rezervi Bena Bernankija sutra.\nPlanirana gradnja 11 novih elektroenergetskih objekata


Grude.com - Obnovljeni Bingo centar u Mostaru spreman za otvaranje: Osiguran posao za 200 radnika\nDatum objave: 12.10.2017 Broj čitanja: 255\nMinistar trgovine, turizma i zaštite okoliša Hercegovačko-neretvanske županije Ajdin Teletović boravio je u radnoj posjeti najvećem trgovinskom lancu u BiH, tuzlanskoj kompaniji „Bingo“ d.o.o. Tuzla neposredno pred ponovno otvaranje tržnog centra ove kompanije u Mostaru, koji je izgorio u katastrofalnom požaru u travnju ove godine.\nKako je priopćeno, tijekom razgovora sa osnivačem i direktorom kompanije Senadom Džambićem, ministru Teletoviću je prezentiran način poslovanja ove kompanije, kao i budući poslovni planovi koji su u fazi pripreme i realizacije. Prilikom posjete Džambić i Teletović posjetili su jedan od pogona ove kompanije u kojem se mjesečno proizvodi 50 tona različitih artikala papirne konfekcije.\nMinistar Teletović je direktoru Džambiću naveo značaj prisustva ovakvih uspješnih kompanija na području Mostara, ali i cijele Hercegovine, pozivajući ga da u budućim investicijskim planovima ove kompanije dio ulaganja usmjeri i u Hercegovačko-neretvansku županiju, piše Fena.\nbingo, mostar, 200 radnika


Budućnost slavila u Kijevu - Evrokup, Košarka, U pripremi\nBudućnost slavila u Kijevu\nin Evrokup, Košarka, U pripremi\nSite Default 23.01.2013., 22:42\nU meču punom preokreta, Ukrajinci su nakon tri četvrtine imali 10 koševa prednosti (65:55), ali je šampion Crne Gore serijom 14:0 preokrenuo na 69:65. Budućnost je ključnu prednost stekla 92 sekunde pre kraja, kada je Aleksa Popović pogodio trojku za 75:72. Budućnost se do kraja bolje snašla u penal završnici i zasluženo slavila.\nČedomir Vitkovac sa „dabl-dabl“ učinkom je bio najbolji pojedinac meča, on je imao 24 poena i 10 skokova. Kod domaćih istakao se Dilejni sa 20 poena ali i koracima na 6 sekundi do kraja.\nU grupi J Riga je savladala Nimburk sa 85: 80. Dobra igra u poslednjoj deonici i lepo rasporešeni poeni su bili ključ uspeha Letonaca. Kristaps Janicenoks sa 16 poena je bio najefikasniji kod pobednika dok je kod poraženih zapažen učinak imao Miljan Pavković sa 9 poena.\nU derbiju kola, i španskom derbiju Bilbao je lakše nego očekivao savladao Valensiju sa 81 :76. Milovan Raković je imao 14 poena i 8 skokova za Bilbao dok je Stefan Marković imao 7 peona za Valensiju.\nSpartak iz Sankt Peterburga je na gostovanju demolirao ekipu Zijelone Gore sa 89:69 u gostima. Mavrokefalidis je bio najbolji na meču sa 19 poena i po 4 skoka i asistencije dok je kod poraženih dobar bio Dejan Borovnjak sa 17 poena i 10 skokova.\nBudiveljnik – Budućnost 75:79\nBanvit – Trijumf 86:79\nNimburk – Riga 80:85\nBilbao – Valensija 91:76\nZjelona Gora – Spartak 69:89\nKahasol – Lokomotiva 80:87\nGalatasaraj – Ulm 82:66\nUniks – Crvena zvezda 78:59\nPrethodna vest Buemi ostaje rezerva u Red Bulu\nSledeća vest Roma u prednosti\nBuemi ostaje rezerva u Red Bulu\nRoma u prednosti


Belgijski model za Kosovo\nReagujući na lansiranje novog predloga od strane visokog zvaničnika Evropske unije, savetnik u Ministarstvu inostranih poslova SCG Predrag Simić, kaže da on ne nudi kvalitetniji model razrešenja kosovskog pitanja od nekih ranijih.\nBelgijski model je verovatno logičan zato što se radi o jednoj uspešnoj zemlji koja je uspešno poslednjih godina prevazišla svoje etničke sukobe. Ali ja i dalje smatram da je tirolski model u ovom trenutku možda primereniji kao pristup rešavanju problema u uslovima približavanja, slično Belgiji, Evropskoj uniji. Belgijski model je uspešan u smislu toga što je on specifičan po tome što se Belgija nalazi, da tako kažem, u centru Evropske unije i na njenu stabilnost i ekonomski uspeh utiče i to. Ne verujem da za marginalne zemlje poput balkanskih zemalja taj model može biti toliko relevantan i toliko uspešan. Bojim se da bi to pre moglo porediti sa uspehom druge Jugoslavije u vreme hladnog rata kada je ona bila strateški partner blokova i kada su je ti blokovi prosto držali na okupu.\nPo mišljenju stručnjaka za ustavno pravo, belgijski ustavni model predstavlja jako komplikovan model uređenja dvonacionalne države u kojoj pored Flamanaca i Valonaca živi i veliki broj pripadnika nemačke nacionalne manjine. Belgijski ustav je donet još 1831. godine ali je u međuvremenu pretrpeo značajne amandmane u pravcu jačanja kompetencije lokalnih i regionalnih zajednica, tako da je od unutarnjeg došao do realnog modela. On podrazumeva da je za donošenje pojedinih odluka koje se tiču flamanske i valonske zajednice neophodna saglasnost nacionalnih saveta a specifičnost predstavlja činjenica da se nacionalno i teritorijalno formiranje nacionalnih saveta mešaju. Asimetrični model podrazumeva da dok su Flandrija i Valonija formirane po nacionalnom principu grad Brisel ima poseban status. U nadležnosti nacionalnih saveta su najpre kulturna prava, obrazovanje, jezik, kulturne institucije. Belgijanci pri izradi ovog modela nisu stvari lomili preko kolena niti brzali, već je vrlo složen mehanizam postupno građen u periodu od desetak godina. Zbog činjenice da je na sznazi već gotovo dva veka, kao i zbog toga da je tsabilna zajednica Flamanaca koja pripadaju holandskom, i Valonaca koji su deo francuskog kulturnog kruga, belgijski ustav važi za uspešan dokument. Po njegovom modelu je uostalom pisan i srpski ustav iz 1888. godine, po mišljenju pravnika najbolji ustav koji je ova zemlja imala. Belgijsko društvo za sada uspešno rešava probleme do kojih neminovno dolazi u sredinama u kojima koegzistiraju dva različita entiteta. Ipak, pitanje je koliko za to zasluga ima ustav ove države a koliko neki drugi faktori, kaže profesor Predrag Simić.\nNe pamtim da je bilo ozbiljnih sukoba u poslednjih 10-15 godina. Tih sukoba se sećam tamo pre 15, 20 godina i ranije. Tu je dosta bilo sukoba između ekonomski razvijenih Valonaca i u to vreme nerazvijenih Flamanaca. Međutim, Flandrija je u poslednjih 10-15 godina bila područje intenzivnog ekonomskog razvoja i mislim da to ima veze sa prisustvom Evropske unije kao generatorom razvoja. I to je verovatno učinilo da Flandrija i Flamanci dolaze u povoljniji položaj prema Valoncima, bar u ekonomskom smislu.


Američki vojni konvoj napadnut u Siriji - Sputnjik Srbija\n20:25 03.11.2019 (osveženo 21:05 03.11.2019) Preuzmite kraći link\nPrema tim navodima, američki konvoj se kretao auto-putem M4, koji ide duž turske granice preko teritorije koju je Turska zauzela u ofanzivi „Izvor mira“, čija su meta lokalni Kurdi.\nU napadu nije bilo povređenih.\nKako navodi Ministarstvo odbrane Rusije, ruska vojna policija nastavlja da patrolira tursko-sirijskom granicom po trasama Kamišli-Dejruna-Aga, u provinciji El Hasaki, i Kobani-Šiuh-Faukani, u provinciji Alepu.\nU poslednja 24 sata ruski vojnici su zabeležili 31 slučaj kršenja režima prekida vatre. Militanti su gađali naseljena mesta u provincijama Alepu, Latakiji, Idlibu i Hami.\nnapad, američka vojska, Turska, Sirija


Srpski borci Srebrenice traže uklanjanje bošnjačke spomen-ploče - Sve o Srpskoj\nSrpski borci Srebrenice traže uklanjanje bošnjačke spomen-ploče\nSPORNI I POSTAVLJANJE I POMINJANJE „SRPSKIH PLAĆENIKA IZ SRBIJE“\nBORAČKA i Organizacija porodica zarobljenih i poginulih boraca i nestalih civila Srebrenice danas su na opštinski protokol predale zahtjev za uklanjanje spomen-ploče koju su 21. avgusta predstavnici bošnjačkih udruženja proisteklih iz rata postavili na nekadašnju zgradu policijske stanice u ovom mjestu, rekao je Srni predsjednik Organizacije poginulih i nestalih Srba Branimir Kojić.\nKojić je pojasnio da je jedan razlog za podnošenje ovog zahtjeva što je ta spomen-ploča postavljena nelegalno, bez odobrenja nadležnog opštinskog organa.\n„Drugi razlog, prema ocjeni članstva srpskih boračkih udruženja, je što je tekst na toj ploči uvredljiv za srpski narod i neistinit“, kaže Kojić.\nOn je istakao da je naprihvatljiva neistinita tvrdnja da su navodna ubistva u tom objektu počinili „srpski plaćenici iz Srbije“, kako stoji u tekstu na toj ploči, jer je to laž smišljena radi vrijeđanja srpskog naroda i optužbi na račun Srbije, koju na svaki način bošnjačka udruženja žele okriviti kao da je bila strana u ratnom sukobu u BiH, što je neistina.\n„Ukoliko se ta ploča ne ukloni, ta laž će ostati kao istina koja će biti predstavljana posjetiocima Srebrenice i budućim pokoljenjima i zato tražimo njeno uklanjanje“, iznio je Kojić stav srpskih udruženja iz Srebrenice proisteklih iz odbrambeno-otadžbinskog rata.\nTagoviBošnjaci Srbi Srebrenica


IZVJEŠTAJ CENTRA U NARODNOJ SKUPŠTINI\nsreda, 28 februar 2018 15:23\nDirektor Republičkog centra za istraživanje rata, ratnih zločina i nestalih civila Milorad Kojić izjavio je da se, zaključno sa avgustom 2017. godine, traži još 1.672 lica i da do zastoja u traženju nestalih Srba dolazi formiranjem Instituta za nestala lica BiH.\nOn je na sjednici Narodne skupštine Srpske, podnoseći izvještaj o analizi i planu aktivnosti na traženju nestalih, istraživanju i procesuiranju ratnih zločina, naveo da su od ukupnog broja lica za kojim se traga 1.025 civili, od čega devetoro djece i 316 žena.\n"Za najveći dio pronađenih i identifikovanih lica postoje kompletni forenzički nalazi, obrada tijela sa foto-dokumentacijom", dodao je Kojić.\nOn je kao primjer zastoja u traženju Srba koji je nastao formiranjem Instituta naveo da je za prvih pet mjeseci rada tog instituta identifikovano 600 Bošnjaka i osam Srba, i da su takvi poražavajući rezultati postali praksa i u narednim godinama.\nKojić je dodao da su za 1.329 lica sa spiska nestalih, članovi njihovih porodica dali krv za DNK analizu, čime su stvorene pretpostavke za spajanje i dobijanje pozitivnih DNK nalaza.\n"Međutim, laboratorija za DNK-a analizu Međunarodne komisije za nestala lica /ICMP/ izvijestila je da se krvni i koštani uzorci ne podudaraju, odnosno da tijela ne mogu biti identifkovana, što je za porodice nestalih neprihvatljivo", rekao je Kojić.\nOn je naveo i da ICMP, koji je i suosnivač Instituta za nestala lica BiH, uporno brani rad Instituta, na koji ima i veliki uticaj, podsjetivši na stav Srpske da je najvažnije reformisati taj institut tako što bi u budućem radu bio oslobođen uticaja te komisije, kao i da je potrebno obezbijediti učešće institucija Srpske u izboru članova Kolegijuma direktora, Upravnog i Nadzornog odbora Instituta.\nKojić je istakao da realizacija u procesu traženja nstalih lica zavisi od konačnog ishoda pregovora koji se vode oko preuzimanja uloge suosnivača.\nOn je naveo da u početku Tužilaštvo BiH nije pozivalo institucije Srpske na ekshumacije, ali da je uz uložene napore popravljeno takvo stanje.\n"Srpska se zalaže da pitanja ekshumacija vode okružni i kantonalni sudovi kako bi se taj proces ubrzao, postao kvalitetniji i dobio svoju humanu dimenziju u potpunosti", kaže Kojić.\nPrema njegovim riječima, urađen je projekat popisa i evidentiranja srpskih žrtava i u bazi podataka ima 29.099 smrtno stradalih lica srpske nacionalnosti koje prati više od 82.000 dokumenata.\nKojić je rekao da je Centar prikupio dokumentaciju sa više od 1,2 miliona stranica, koja se odnosi na rat i ratne zločine u BiH, te je nastavljeno sa radom kada je riječ o stradanju Srpkinja i u bazi podataka postoji više od 1.600 imena.\n"Započeto je i istraživanje stradanja kolone JNA u Tuzli u maju 1992. godine i u narednom periodu će biti prezentovani rezultati tog istraživanja u vidu publikacije. U okviru projekta djeca žrtve rata pripremljena je i publikacija o stradanju 12 beba u banjalučkom Kliničkom centru 1992. godine", naveo je Kojić.\nBANJALUKA, 28. FEBRUARA /SRNA/


Izvor: B92, 01.Nov.2020, 14:28\nVršilac dužnosti direktora Muzeja savremene umetnosti Viktor Kiš izvinio se autoru rada "Toplina" Zoranu Todoroviću, kao i ostalim autorima čiji su radovi sklonjeni iz postavke izložbe "Refleksije našeg vremena", nakon četiri meseca izlaganja.\nKustosi muzeja, kako ističe Kiš, nisu obavestili autore da se izlozba i dalje nastavlja, ali u smanjenom obimu zbog predstojećih planiranih izlozbi.\nReč je o izložbi "Refleksije našeg vremena: Akvizicije Muzeja savremene >> Pročitaj celu vest na sajtu B92 << umetnosti 1993-2019", od 27. juna postavljene u Muzeju na Ušću i u Legatu Milice Zorić i Rodoljuba Čolakovića, koja predstavlja uvid u jednu od najznačajnijih delatnosti Muzeja savremene umetnosti - strategije i politike otkupa umetničkih dela, nastalih od 1900. do danas, u poslednjih dvadeset i pet godina.\nInstalacija koju čini 1. 200 kvadradnih metara filca napravljenog od ljudske kose, za šta je bilo potrebno ošišati oko 240. 000 ljudi, uz video-dokumentaciju koja je integralni deo postavke "Toplina", kojom je Zoran Todorović predstavljao Srbiju na 53. Bijenalu u Venciji, sklonjena je iz segmenta izložbe u zgradi Muzeja.\nPovod za reakciju Kiša je protest koji su javnosti uputili kustosi Muzeja.\n"Nedopustivo je da izložbeni prostor samovoljom v. d. direktora dobije drugačiju namenu, i to bez saglasnosti kustosa MSU, autora projekta rekonstrukcije enterijera Muzeja, kao i Zavoda za zaštitu spomenika kulture grada Beograda", piše između ostalog u izjavi koju je potpisalo devet muzejskih savetnika i kustosa, a spomenuli su i glasine o navodnom otvaranju kafića u Muzeju.\nKustosi nisu saglasni ni sa tim što je u izlagački program uvrštena izložba "Love is Love" Žan-Pola Gotjea, koja bi trebalo uskoro da bude postavljena, jer misle da eksponati - venčanice, nisu primereni programskoj politici Muzeja.\nKiš naglašava da je na mestu, gde je tokom trajanja ove izložbe stajao rad "Toplina", u budućnosti zaista nešto planirano, ali ne kafić, već mesto za odmor.\n"Mi nemamo nikakvih uslova da tu napravimo kafić, niti imamo osoblje koje služi. U pitanju je samo mesto gde će publika nakon dugog razgledanja moći da sedne, sabere utiske, možda prodiskutuje i da se osveži kafom ili vodom iz automata", napominje Kiš u izjavi za Tanjug i dodaje da apsolutno svaki muzej na svetu, ima i restoran i kafe, jer to jeste poštovanje sopstvene publike.\nIzvor: B92, 02.Nov.2020, 13:54\nEvropska premijera izložbe “Ljubav je ljubav: radost venčanja za sve - Žan Pol Gotje" biće otvorena 21. novembra u Muzeju savremene umetnosti Beograd (MSUB), javili su iz tog Muzeja...Po ugledu na najveće svetske muzeje, MSU će ugostiti jednog od najpoznatijih dizajnera svetske modne scene -...\n19:23: VIDEO: Zvezdaši obeležili 76. rođendan\n19:23: Sad je stvarno kraj: Barsa ima novog štopera, ali od Pujola gre...\n19:23: Ljudska prava, korona virus i Srbija: „Brojna ograničenja u os...\n19:23: Mihailo Miša Marković, čovek po kojem se može snimiti deset f...\n19:23: ISPLIVALI ŠOK DETALJI PREPISKE Mine Vrbaški i reperove žene: S...\n19:22: Direktor Zavoda za urbanizam: U izradi plan za ozakonjenje vikend...\n19:22: Koncert posvećen damama "Opera Gala" Niški simfonijski orkestar...\n19:20: JUNAJTED I LIVERPUL U SUZAMA: Preminuo poslednji fudbaler koji je...\n19:19: Krivična prijava protiv devojke (21) koja je u Jagodini KRVNIČK...\n19:18: Džoni Štulić traži milione: "Moji prihodi slivali su se u va...\n19:18: Prodaje se McLaren F1 za 15.000.000 dolara VIDEO\n19:17: Lađević: Zabrinjava povećana potrošnja kiseonika u KCS, pove...\n19:17: Subotica na putu da bude grad sa bunjevačkim službenim jezikom\n19:17: Švedska preporučila vakcinu AstraZeneca za starije od 65 godina\n19:15: ENGLESKA TUGUJE: Preminuo bivši fudbaler Junajteda i Liverpula\n19:14: PAS KOJEG JE IZBOLA VLASNICA SE OPORAVLJA: Jagodinska policija pr...\n19:14: ISTRAŽIVAČI UPOZORAVAJU: Severni pol ubrzano juri - u najcrnje...\n19:14: SAMOHRANA MAJKA SA FANTOMKOM: Bojana je kod kuće brižna i požr...\n19:14: Rampa iz EU - blokirana pošiljka AstraZeneke


NEKROPOLA STEĆAKA – heritage-bih-mne\nOva nekropola nastala je 1964. godine odlukom Zavoda za zaštitu kulturno-istorijskog i prirodnog nasljeđa Socijalističke Republike Bosne i Hercegovine da, sa ostalim zavodima Republika bivše Jugoslavije, podrži izmještanje stećaka na sadašnju lokaciju zbog izgradnje vještačke hidroakomulacije “Bilećko jezero“. “Kameni spavači“ su tada izmješteni na novi lokalitet koji se nalazi na južnom ulazu u Bileću i tako je stvorena najveća vještačka nekropola stećaka u Bosni i Hercegovini. Ova pažljivo selektovana zbirka stećaka na otvorenom sadrži reprezentativne uzorke iz ovog dijela Bosne i Hercegovine te predstavlja jedinstveni otvoreni muzej odabranih stećaka. Ona upućuje i na nekropole koje se nalaze pod vodama Bilećkog jezera kao i one u okolini ovog grada poput praistorijskog tumulusa i nekropole sa stećcima u mjestu Grebnice kod Bileće koja se, kao dio serijske transnacionalne nominacije nalazi na “Tentativnoj listi“ UNESCO-a.\n“Vještačka nekropla stećaka” je veoma značajna za daljnji nastavak istraživanja kulture stećaka na području istočne Hercegovine i dio je urbanog pejzaža Bileće te predstavlja, kao i druge nekropole, bitan civilizacijski marker značajan za nauku i kulturu cijele Bosne i Hercegovine.\nVećina istraživača se slaže da dio stećaka predstavlja srednjovjekovne nadgrobne spomenike koji se od ostalih razlikuju po svojoj tipologiji i ukrasima. Po svojoj veličini spadaju u red megalitskih kamenih blokova koji se, pored Bosne i Hercegovine (više od 60 000 registrovanih stećaka) mogu naći i u Crnoj Gori (oko 3 050 registrovanih) te u Hrvatskoj (oko 4 450) i Srbiji (oko 2 270).\nU evropskoj i svjetskoj kulturi oni su jedinstveni, nemaju direktnih uzora niti su direktna kopija mada bi se mogle istaći neke sličnosti sa antičkim spomenicima. Ispred “Zemaljskog muzeja“ u Sarajevu, sa lijeve strane, nalaze se primjeri stećaka, a sa desne sarkofazi i nadgrobni spomenici iz rimskog razdoblja. Ova instalacija sugeriše na mogući uzor koji je korišten u izradi prvih stećaka. Slična postavka se nalazi i ispred “Muzeja Hercegovine“ u Trebinju. Posebnost stećaka je i ta što ne postoje dva ista, a u širem smislu sam naziv stećak obuhvata ležeće kamenje, blokove i, uglavnom, sve spomenike nastale u razdoblju od XII do XVI vijeka i slične po rustičnoj obradi i simboličkim obilježjima..\nPrilikom gradnje hidrolelektrane u dolini rijeke Trebišnjice pod vodama vještačke hidro-akomulacije “Bilećko jezero“ potopljeni su i ranohrišćanski i srednjovjekovni ostaci mnogih crkava.


Usvojena strategija bezbednosti saobraćaja na putevima i akcini plan opštine Čajetina - Užice Oglasna Tabla\nUsvojena strategija bezbednosti saobraćaja na putevima i akcini plan opštine Čajetina\nаприл 28, 2018 0198\nNa 23. sednici SO Čajetina između ostalog je usvojena i Strategija bezbednosti saobraćaja na putevima kao i Akcini plan Opštine Čajetina. Ovim je naša opština postala jedna od još uvek malog broja opština u Srbiji koja je kroz usvajanje ove strategije dala na značaju problemu bezbednosti saobraćaja i postavila osnovne smernice za rad u ovoj oblasti. Rad na projektu ostvaren je uz pomoć Auto-moto saveza Srbije, Centra za motorna vozila.\nStrategijom za bezbednost saobraćaja opštine Čajetina prepoznati su najveći problemi na teritoriji Opštine kroz obradu podataka o saobraćajnim nezgodama i drugim rizičnim pojavama. Sama Strategija je postavila smernice kroz rad i obaveze institucije i svih nosilaca bezbednosti saobraćaja na teritoriji Opštine, a u dokumentu Akcionog plana koji je podrška ovom strateškom dokumentu, precizno su definisane sve mere i aktivnosti kroz čiju realizaciju bi trebalo da bude omogućeno da se ostvare zacrtani ciljevi.\nInače, zbog svog položaja opština Čajetina spada u grupu onih sa većim rizikom za nastanak saobraćajnih nezgoda. Sa aspekta bezbednosti saobraćaja najveći problem se ogleda u tome što sve mere koje su realizovane daju određeni efekat, ali nisu sistemski opredeljeni i nisu realizovani kroz duži vremenski period.\nOd preko 160 lokalnih samouprava koliko ih ima u Republici Srbiji, manje od 20 % njih je usvojilo Strategiju i Akcioni plan, iako je to obaveza definisana Nacionalnim zakonom o bezbednosti saobraćaja.\nSok od belog bagrema: Prepun vitamina C, brzo se pravi, a njegovom ukusu niko ne može odoleti


Auto sedišta – neke osnovne odredbe Direktive ECE 44 – Udruženje RODITELJ\nby Roditelj 08/06/2012 30/03/2020 2 429\nPo zakonu, auto sedišta koja se koriste u Srbiji moraju zadovoljavati kriterijume ECE direktive 44, (skraćeno ECE R44). Međutim, na našem tržištu mogu se naći i autosedišta koja ne nose oznaku atesta ECE R44 ili ga nose, a neki od kriterijuma ipak nisu ispunjeni.\nSva auto sedišta koja nose ovaj atest, moraju zadovoljavati sledeće:\nDeo sedišta koji je napravljen od plastike mora na neki način, jasno i neuklonjivo, biti označen godinom proizvodnje.\nNa samom sedištu crtežom, koji je jasan i neuklonjiv, najčešće čvrsto nalepljen na plastiku, mora biti prikazano kako se pojas vozila provlači kroz auto sedište, odnosno njegova putanja, s tim da:\nKod prikazivanja putanje pojasa prilikom montiranja sedišta u smeru koji je suprotan smeru vožnje (kada se sedište postavlja tako da je dete okrenuto unazad), putanja na crtežu i na samom sedištu mora biti prikazana plavom bojom.\nKod prikazivanja putanje pojasa prilikom montiranja sedišta u smeru vožnje (kada se sedište postavlja tako da je dete okrenuto prema napred), putanja na crtežu i na samom sedištu mora biti prikazana crvenom bojom.\nKod sedišta grupe 0, ovaj crtež mora biti vidljiv i kada je dete u sedištu.\nSedišta koja se postavljaju unazad moraju imati, u području gde se nalazi detetova glava, neuklonjivu oznaku na kojoj , jezikom zemlje u kojoj se sedište prodaje (u našem slučaju, srpskom) piše UPOZORENJE da se sedište ne sme koristiti na prednjem sedištu vozila koje je opremeljeno vazdušnim jastukom jer može doći do smrtnog stradanja ili ozbiljne povrede. To bi trebalo da izgleda ovako, samo na srpskom jeziku:\nKod sedišta koja se mogu postaviti i unazad i prema napred, na sedištu mora postojati i upozorenje da se sedište ne sme koristiti postavljeno u smeru vožnje pre nego što dete dostigne određenu težinu, al ii preporuka da korisnik potraži dodatne informacije u uputstvu proizvođača koje dolazi uz sedište.\nSvako sedište mora imati detaljno uputstvo na jeziku zemlje u kojoj se sedište prodaje (u našem slučaju, srpskom) i mora sadržati niz informacija koje su strogo određene Direktivom ECE R44, uključujući i detaljno uputstvo za upotrebu.\nAko ste primetili da Vaše autosedište ne ispunjava neki od ovih uslova, kontaktirajte distributera auto sedišta ili Udruženje Roditelj na https://www.roditelj.org/kontakt/\natestatest sedištadečija auto sedištadirektiva ECE R.44ECE R.44homologovana autosedistahomologovana sedista\nBesplatan pregled auto-sedišta kod Sava centra\nRezultati drugog pregleda dečijih auto-sedišta u Beogradu\nRoditelj 10/11/2012 23/11/2012


Marković: EU mora slati građanima Zapadnog Balkana jasne poruke - Svet - Dnevni list Danas\nPočetna » Svet » Marković: EU mora slati građanima Zapadnog Balkana jasne poruke\n0Piše: Beta 15. maja 2019. 17.40 Izmenjeno: 17. maja 2019. 04.02\n„Iz regiona često čujemo glasove kako EU mora biti prisutnija na Zapadnom Balkanu. A evo kako to izgleda u poslednjih deset godina: više od osam milijardi investicija, trgovina udvostručena i prelazi preko 49,5 milijardi. EU je glavni trgovinski partner regiona i čini 73 odsto njegove trgovine, a region je povećao i izvoz u EU za 142 odsto. Poruke o vladavini prava nisu jedine važne poruke koje se, s pravom, moraju slati – ali naš građanin želi pre svega da bolje živi i da oseti te benefite“, rekao je Marković obraćajući se Odboru za evropke integracije u Bundestagu.\nGovoreći o procesu evropske integracije Marković je rekao da Crna Gora ne kalkuliše. „Naša orijentacija i kurs je jasan. Mi smo zemlja koja se u svim slučajevima pridružuje zajedničkoj, spoljnoj i bezbednosnoj politici EU i koja se pokazala kao odgovorna članica i pouzdan saveznik u NATO-u“, rekao je on.\nPremijer Crne Gore je rekao i da je evidentno da organizovani kriminal gubi bitku sa državom i da su institucije sve jače i efikasnije.\nOn je kazao da je sudska vlast ojačala svoje kapacitete i podigla nivo efikasnosti i ažurnosti, i da je primer presuda u procesu za pokušaj terorizma.\n„Sudstvo je pokazalo da je imuno na pritiske spolja i da je profesionalno obavilo svoj posao u najkompleksnijem sudskom procesu u novijoj istoriji pravosuđa“, naveo je on.\nOd srpskih državljana na najtežu kaznu od osam godina je osuđen bivši šef srpske žandarmerije Bratislav Dikić. Njemu je produžen pritvor do pravosnažnosti presude.\nevropska unija, gradjani, zapadni balkanPodgorica\nHan: Vreme da se integrisanjem Zapadnog Balkana dovrši proces ujedinjenja EU


Partizan treći put u sezoni pobedio Zemun - Sport - Dnevni list Danas\nPočetna » Sport » Partizan treći put u sezoni pobedio Zemun\nSjajan početak, očajan završetak\nPartizan treći put u sezoni pobedio Zemun\nManje od hiljadu ljudi na stadionu u Humskoj uživalo je sinoć u prvih pola sata meča sa Zemunom, prisetivši se sličnih izdanja svojih ljubimaca ove sezone protiv Crvene zvezde ili Bešiktaša na istom mestu.\n0Piše: N.M. 05. decembra 2018. 23.05\nIpak, osim po golu Rikarda iz 27. minuta i apsolutnoj dominaciji u tom periodu, crno-beli će dobro zapamtiti duel sa Zemuncima zbog maltene inferiorne igre u drugom poluvremenu i spašavanju minimalnog trijumfa, kojim su barem donekle premostili kiks u Lučanima (2:2) u pretposlednjem, tačnije 18. kolu Superlige (1:0).\nZadržali su fudbaleri Partizana bodovni zaostatak za liderom Crvenom zvezdom od 13 poena, odnosno četiri za drugoplasiranim Radničkim zahvaljujući petim vezanim pogotkom Rikarda u Humskoj, osmim prvenstvenim, odnosno 12. ovosezonskim. Pokazao je Portugalac u 27. minutu da zaista poseduje golgeterski kvalitet i da se, u suštini hronična neefikasnost crno-belih ove sezone ne može isključivo njemu pripisati.\nTačno je predvideo način na koji će Nemanja R. Miletić centrirati sa desne strane, pravovremeno se postavio na loptu, poklopivši je tako iz prve da golman Milošević nije imao nikakve šanse. Bila je to najbolja satisfakcija za kreativnu i brzu igru izabranika trenera Mirkovića u prvih pola sata. Visokim presingom, fudbaleri Partizana lako su preuzimali posed i stvarali prilike, od kojih su barem jednu morali da realizuju pre gola Rikarda.\nPortugalac je i kasnije bio u šansama da Zemunce primora na kapitulaciju, međutim golman Milošević dobrim anticipacijama kao da je povratio samopouzdanje Gornjvarošana u drugom poluvremenu. Zemunci su, verovatno i sami nesvesni stanja na terenu, preuzeli incijativu i kontrolom tempa polako pritiskali domaćina.\nPartizanova odbrana je u par navrata izgledala nesigurno i neuigrano, delovalo je na momente da bi domaćin i deveti put u prvenstvu mogao da kiksira i tako produbi psihološku nestabilnost u trenucima kada igra u manevru nestaje u magli. Srećom po golamna Stojkovića, Vukadinović i saigrači nisu bili toliko umešni, pa je Partizan ostvario četvrtu pobedu u poslednjih pet mečeva.\nZvezda ubedljiva, Borjan dobro\nSpartak je , prvi put u sezoni, domaćinstvo iz Kule prebacio u Suboticu, a fudbaleri Crvene zvezde imali su priliku da na nikad boljem terenu nastave sa surovom dominacijom u Superligi. Petim golom u sezoni, ovoga puta u ulozi štopera, Gobeljić je načeo Subotičane u 35. minutu. Ben je pet minuta kasnije, posle opravdano dosuđenog prekršaja nad Pavkovim u šesnastercu domaćina, povisio na 2:0 sa penala, a zatim je u nastavku na asistenciju Simića postigao osmi prvenstveni gol. Konačnih 1:3 postavio je Čečarić u 90. minutu. Inače, svima u taboru Zvezde laknulo je nakon informacije posle utakmice vezane za zdravstveno stanje Milana Borjana. Iskusni golman je početkom drugog poluvremena morao mesto da prepusti Zoranu Popoviću, jer je posle jedne gužva direktno pao na leđa. Borjan je zbirnut zbog vrtoglavice, ali je posle detaljnih ispitivanja saopšteno da će reprezentativac Kanade uskoro biti spreman za najveće napore, tačnije duel sa PSŽ u Ligi šampiona za šest dana.\nfudbal, partizan, zemunBeograd


Svetski dan Crvenog krsta - Ozon Media\nCrveni krst Srbije će 8. maja obeležiti Svetski dan Crvenog krsta   temom koju je opredelila Međunarodna federacija društava Crvenog krsta i Crvenog polumeseca, a to je\n“Unstoppable – Nezaustavljivi“\nOvaj slogan je potvrđen u praksi prošle i ove godine tokom pandemije Corona virusa kada su sva Nacionalna društva Crvenog krsta i Crvenog polumeseca pokazala da su sposobna da se brzo prilagode novim okolnostima i da svoje programe i aktivnosti brzo organizuju na potpuno novi način  pružajući pomoć najugroženijim građanima, ljudima koji su zbog pojave nove krize bili i jesu dodatno ugroženi, a pre svega marginalizovanim grupama koje su inače i pre pandemije bile ugrožene svojim statusom. Posvećeni i odani volonteri i zaposleni Crvenog krsta spremni su da u svakom trenutku  odgovore na  različite  krize i izazove  i tako doprinesu  otpornosti zajednice u celini .            Tokom 2020. godine, jedan na svakih 12 ljudi širom sveta dobio je neki oblik pomoći od Crvenog krsta ili Crvenog polumeseca – od pomoći u nabavci hrane, lekova, higijenksih sredstava, pomoći u imunizaciji stanovništva lične psihosocijalne podrške do pružanja informacija stanovništvu putem društvenih mreža o Corona virusu.\nU Srbije je svaki četvrti stanovnik tokom prošle godine dobio  neki od ovih oblika pomoći , tako da je Crveni krst Srbije svojim različitim humanitarnim porgramima stigao  do milion i po hiljada  ljudi.\nSvetski dan Crvenog krsta i Crvenog polumeseca - 8. maj  rođendan  je osnivača Pokreta Anri Dinana. Na globanom planu, Međunarodni Pokret Crvenog krsta i Crvenog polumeseca svojim aktivnostima i programima pomoći  obuhvati  kroz svoju mrežu od oko 11,7 miliona aktivnih volontera i 450.000 zaposlenih, Međunarodni pokret Crvenog krsta i Crvenog polumeseca radi u zajednicama u 192 države.\nU okviru obeležavanja Svetskog dana Crvenog krsta i Crveneg polumeseca   u noći između 7 i 8 maja ove godine, Crveni krst Srbije će , u saradnji sa Međunarodnim komitetom Crvenog krsta i nadležnim gradskim službama , osvetliti značajne objekte u Beogradu (Avalski toranj,  fonatanu na Slaviju, Palatu „Albanija“,Brankov most i most na Adi)) u boje Crvenog krsta na čemu se zahvaljujemo.


Sutra sastanak vlasti i opozicije uz posredovanje Evropskog parlamenta, tema mediji - European Western Balkans\nAutor EWB 08. 07. 2021. 13. 07. 2021.\nEvropski posrednici Bilčik, Fajon i Flekenštajn sa Majom Gojković nakon sastanka u decembru 2019; Foto: Delegacija EU u Srbiji\nBEOGRAD – Prvi sastanak uživo u okviru druge faze međustranačkog dijaloga uz posredovanje Evropskog parlamenta održaće se u petak 9. jula i subotu 10. jula, uz prisustvo evropskih poslanika Tanje Fajon i Vladimira Bilčika, bivših poslanika Eduarda Kukana i Knuta Flekenštajna, kao i predsedednika Narodne skupštine Srbije Ivice Dačića.\nKako European Western Balkans saznaje, sastanci će se održati u Palati Srbija na Novom Beogradu. Sastanak će, prema dnevnom redu u koji smo imali uvid, biti otvoren raspravom o očekivanjima od međustranačkog dijaloga, nakon čega će uslediti razgovor o medijima, sa posebnim naglaskom na javni servis.\nZa subotu je predviđena rasprava o daljim koracima, kao i zajednička konferencija za štampu evropskih posrednika i predsednika Narodne skupštine, oko podneva. Proces će se potom, nakon letnje pauze u evropskim institucijama, nastaviti, kako je najavljeno, 17. i 18. septembra.\nKako prenosi Danas, evropski posrednici će se sutra ujutro sastati i sa predsednikom Srbije Aleksandrom Vučićem, pretpostavlja se pre sastanka sa predstavnicima stranaka.\nEvropski parlamentarci su, počevši od 1. marta ove godine, održali onlajn sastanke sa predstavnicima poslaničnkih grupa u Narodnoj skupštini, zatim sa grupama stranaka opozicije koja je većinom bojkotovala prošlogodišnje izbore – grupom koju čine Stranka slobode i pravde, Demokratska stranka, Pokret slobodnih građana, Ne da(vi)mo Beograd, Zajedno za Srbiju i Pokret za preokret, zatim grupom oko Narodne stranke i grupom oko Socijaldemokratske stranke i Nove stranke.\nOčekuje se da svaka od ovih grupa ima svoje predstavnike na sastancima u petak i subotu, a isto važi i za pojedinačne stranke koje su uspostavile komunikaciju sa evropskim posrednicima – Dveri, Liga socijaldemokrata Vojvodine, Stranka moderne Srbije i pokret Dosta je bilo.\nJedan od posrednika u dijalogu, Knut Flekenštajn, potvrdio je prošle nedelje za EWB da je konferencija predsednika Evropskog parlamenta danas dala zvanično odoborenje za putovanje, koje je neophodno trenutnim poslanicima, Bilčiku i Fajonovoj.\nPodsećamo, međustranački dijalog uz posredovanje Evropskog parlamenta otpočeo je razmenom pisama tadašnje predsednice Narodne skupštine Maje Gojković i predsedavajućeg Odbora za spoljne poslove EP Dejvida Mekalistera u septembru 2019.\nUsledili su sastanci uz prisustvo evropskih posrednika u oktobru, novembru i decembru te godine, a posrednici su poslednji put fizički boravili u Srbiji u februaru 2020, pre izbijanja pandemije COVID-19, kako bi ocenili sprovođenje dogovorenih mera.\nDogovorene mere nisu bile dovoljne da spreče bojkot junskih izbora opozicije tada okupljene u Savez za Srbiju, koji nije direktno učestvovao u sastancima sa vlastima, već se sa evropskim posrednicima sastajao odvojeno.\nKada je reč o medijima, prva faza međustranačkog dijaloga fokusirala se na rad Regulatornog tela za elektronske medije (REM), odnosno njegovo popunjavanje, donošenje pravilnika za javne servise i medijski monitoring, kao i osnivanje Nadzornog odbora Narodne skupštine, koji je između ostalog bio zadužen da prati medijsko izveštavanje.\nOstalo je nejasno kako su ove mere doprinele medijskoj sceni prošle godine, a Vladimir Bilčik i Tanja Fajon su, nakon reizbora Olivere Zekić u Savet REM-a i ostavke Slobodana Cvejića, izdali saopštenje u kojem su ocenili da ovo telo i dalje nema poverenje dela javnosti. Očekuje se da sutrašnja rasprava ponovo obuhvati REM.\nEduard KukanEvropski parlamentKnut FlekenštajnMedijiMeđustranački dijalogTanja FajonVladimir Bilčik\nEWB 10. 08. 2017.\nFunkcioneri Srpske napredne stranke reagovali na intervju evropske poslanice Tanje Fajon\nEWB 07. 09. 2020. 07. 09. 2020.\nVučić i Mekalister: Šta je stvarno ključno za napredak Srbije\nEWB 12. 08. 2017. 14. 08. 2017.


Marković: Grobari su bolji od navijača Liverpula - SPORTSKI ŽURNAL\n24 januar, 2020 13\nNije ništa specijalno živeti u Liverpulu, ali igrati jeste – kaže Lazar\nKome prija Engleska?\n- Ne znam kome prija Engleska? Šalim se... Na Ostrvu svi žive za fudbal – kaže Lazar Marković, bivši igrač Liverpula. - London je drugačiji od svih gradova... Nije ništa specijalno živeti u Liverpulu, ali igrati – jeste.\nLiverpul je aktuelni vladar Evrope, usput nezadrživo juriša ka tituli u Premijer ligi.\n- Rezultati Liverpula mi ne predstavljaju iznenađenje, iako sam očekivao da će igra da padne po odlasku Željka Buvača.\nLazar Marković, sa iskustvom iz Humske i sa „Enfild rouda”, poseduje kompetencije da presudi:\n- Partizanovi Grobari su bolji od navijača Liverpula!\nMiki · 24 januar, 2020 11:13\nTeško biti bolji od navijača u engleskoj gde je pozorišna atmosfera. Mada zavisi o kojoj frakciji priča\nNemus · 24 januar, 2020 14:51\nTo što gledaš na televiziji ne znači da je tako i u javi.\nMiki · 24 januar, 2020 23:52\nNe znam sta si hteo time da kažeš, ali gledao sam dovoljno utakmica na javi (ko jos koristi ove izraze a da je mladji od 80 godina?!) da mi je jasno da je u PL atmosfera smešna. Uostalom, to i većina navijaca u engleskoj misli. Više buke ima na našim stadionima sa 5000 ljudi nego tamo pred 50000. Cirkus bogataša za bogataše.\n@Miki · 25 januar, 2020 09:06\nNe znam na kojim stadionima,ono sto mi imamo nisu stadioni nego ruine\nmerak_lija · 24 januar, 2020 20:10\nKako da ne,Liverpul inace igra na Enfildu pred 2000-3000 navijaca kao neki ovde?\n@merak ilija · 24 januar, 2020 21:20\nPamtimo i vase posete od sto do dvesta gledalaca.Vise redara nego navijaca.U vasoj rupi bolje da sadite pecurke nego drva.\nmerak_lija · 24 januar, 2020 22:35\nU kojoj to rupi ja sam iz Nisa i navijam za Radnicki za tvoju informaciju\nDragan · 24 januar, 2020 11:43\nGrobar sam al ga sada lupi za medalju\nSARAJEVSKI SRBIN · 24 januar, 2020 19:43\nHaha,a bruderu svaka ti cast( kao grobaru) na toj konstataciji.Lupio je bas momacki-haha\nPeconi · 24 januar, 2020 22:42\nNavijaci Liverpula gledaju samo najbolje i postoje od 1892.pa sam nesto u dilemi koji su bolji?\nŽeljko Pavlović · 24 januar, 2020 15:28\nasd · 24 januar, 2020 18:03\nKoji navijaci? Prvi, drugi ili treci??\ntarpe · 24 januar, 2020 19:39\na on se hvala bogu naigrao na enfildu pa zna kakvi su navijaci liverpula


Završena pozorišna smotra u Lebanu – Lebanske vesti\n23.05.2018 lebanskevesti Kultura, Lebane 0\nNa 38. međuokružnoj smotri amaterskih pozorišta u Lebanu za najbolju predstavu iz večernjeg programa proglašena je predstava „Sve je u redu“ teatra Gimnazijalac iz Lebana, dok je od dečjih predstava prvo mesto osvojila predstava „Pepeljuga u zemlji čuda“ iz Surdulice. Najbolja predstava večernje scene, „Sve je u redu“ biće izvedena na republičkom takmičenju u Kuli.\nUručenjem nagrada, sinoć je završena je 38. međuokružna smotra amaterskih pozorišta u Lebanu, na kojoj su učestvovali ansambli iz pet okruga južne Srbije. Organizatori ove izuzetne manifestacije su lebanski Dom kulture i surdulički Kulturni centar.\nPrvo mesto osvojio je teatar Gimnazijalc iz Lebana sa predstavom „Sve je u redu“, drugo mesto ravnopravno dele predstave „Stend ap Serbije“, Akademskog pozorišta SKC iz Niša i predstava „Anđela“ Amaterskog pozorišta „Hranislav Dragutinović” iz Prokuplja, treće mesto pripalo je teatru ZUG iz Vranja koji je odigrao predstavu „Kuća Marije pomoćnice“.\nInače pobednička predstava u okviru večernje scene „Sve je u redu“ u izvođenju tetara Gimnazijalc iz Lebana nastavlja sa uspesima. Nakon trijumfa u Kragujevcu na smotri gimnazijskih teatara i na smotri u Lebanu je po mišljenju selektora Aleksandra Volića zaslužila je, pored prvog mesta za najbolju predstavu, još 4 nagrade.\nU okviru dečje scene prvo meto osvojila je predstava „Pepeljuga u zemlji čuda“ surdiličkog Kulturnog centra, drugo mesto dele predstave „Mali princ“ pozorišne trupe Kamičak i predstava „Čija je ono baba“ dečje scene pozorišta „Hranislav Dragutinović” iz Prokuplja, treće mesto osvojila je predstava Dominika Bogdanovića „Zelena trava carstva mog“ u izvođenju dečje scene Kulturnog centra iz Medveđe.\nU okviru programa 38. smotre amaterskih pozorišta na sceni lebanskog Doma kulture odigrano je osam dečjih i toliko večernjih predstava, komedije i drame po tekstovima domaćih i stranih pisaca. Ovogodišnji selektor smotre bio je Aleksandar Volić koji nije imao nimalo lak zadatak da odabere najbolje predstave.\n,,Klikerijada u Lebanu 2018″


U nedjelju izmijenjen režim saobraćaja u Istočnom Sarajevu\nPovodom održavanja četiri litije i molebana, u nedjelju 16. februara, privremeno će biti obustavljen saobraćaj u nekoliko ulica u opštinama Istočna Ilidža i Istočno Novo Sarajevo.\nSaobraćaj će biti obustavljen u ulicama Stefana Nemanje, Zmaj Jovina, dio Ulice Vojvode Radomira Putnika (od raskrsnice Kula do skretanja za Beogradsku ulicu kod STR „Power“), i dio Ulice Druge sarajevske brigade (od mosta „Ratko Močević“ do raskrsnice Kula).\nSaobraćaj će biti obustavljen i u Ulici Spasovdanska, od raskrsnice sa Ulicom Stefana Nemanje do raskrsnice Zmaj Jovine ulice, zbog molebana koji će se održati na Trgu Srbija od 18:00 do 19:00 časova.\nObustava će biti na snazi u periodu od 16:50 do 18:00 časova.\nU vrijeme obustave, saobraćaj će biti preusmjeren alternativnim putnim pravcima.\nSugrađanima se apeluje da koriste parking prostor ispred sportske dvorane i Trga Srbija, da u nedjelju ne parkiraju vozila na pomenuti parking, te da se poštuju učesnici litije, kao i naredbe policijskih službenika.\nKLjUČNE RIJEČI saobraćaj obustava\nSnijeg otežava saobraćaj u Sarajevu


NOVI MASTER PROGRAMI: Kreativne industrije - nova vrednost na Univerzitetima u Beogradu i Kragujevcu | Novosti.RS\nNova dva master programa povezuju svet tehnologije i umetnosti, a njihov cilj je obrazovanje kadra koji je neophodan za dalji razvoj domaće industrije video-igara.\nBrnabić je izrazila zadovoljstvo što visokoškolske ustanove u Srbiji razumeju i podržavaju reformisani pristup u sistemu obrazovanja za koji kaže da će doneti potpuno novu vrednost za mlade i za društvo u celini.\nNa promociji dva nova master programa u Galeriji-legatu Milice Zorić i Rodoljuba Čolakovića, Brnabić je podsetila da je master program 4.0 - kreativna industrija uveden prošle godine i da se uspešno sprovodi.\nTakvim master programima je, kaže, Vlada Srbije nastojala da podstakne saradnju među fakultetima i univerzitetima u Srbiji, kao i njihovu saradnju sa privredom, ali i sa predavačima iz inostranstva i stranim univerzitetima.\nOcenila je da je predugo bilo kompeticije među fakultetima, a ne saradnje, te da se ona upravo podstiče master programima 4.0.\nTako je navela da u tim programima učestvuje oko 13 državnih fakulteta, više od 300 domaćih i stranih predavača i 75 kompanija, a da kroz njih studenti dobijaju mnogo više nego u uobičajenim master programima.\nKaže da master programi 4.0 uključuju potpuno raznolike fakultete, poput Fakulteta umetnosti i Matematičkog fakulteta.\n"Iz toga će za godinu i po dana izaći potpuno nova vrednost za mlade i društvo", rekla je Brnabić i naglasila da tako mladi imaju više mogućnosti da ostanu i rade u Srbiji, te da Vlada Srbije nastoji da im za to stvori najbolje moguće uslove.\nNavela je da su, na primer, mladi koji posle školovanja osnuju svoje firme u prvih 12 meseci rada oslobođeni plaćanja poreza i doprinosa, a da je pripremljen i program "Moja prva plata" koji im pruža šansu da steknu radno iskustvo i lakše se zaposle.\nMinistar prosvete, nauke i tehnološkog razvoja Mladen Šarčević poručio je da je multidiciplinarnost nužnost savremenog sveta.\nNaveo je da je u strategiji obrazovanja do 2027. godine, koja je završnoj fazi, obrazovanje za umetničke grupacije i zanimanja sve prisutnije.\n"Doneli smo i strategiju pametnih specijalizacija u kojoj je kreativna industrija jedan od četiri velika cilja koja želimo da ostavrimo", rekao je Šarčević.\nRektor Univerziteta u Kragujevcu Nenad Filipović rekao je da je taj univerzitet već godinu dana u master programu 4.0, i da je prošle godine upisano 24 studenata na program master IT 4.0, od kojih 80 odsto već radi u kompanijama širom Srbije.\nV.d. rektora Univerziteta umetnosti u Beogradu Mirjana Nikolić kaže da umetnost počinje da postaje sastavni deo svih privrednih i naučnih oblasti i disciplina što, naglašava, daje posebnu mogućnost studentima Univerziteta umetnosti da iskažu svoju kretivnost i potencijale.\nIz novog master programa, navodi Nikolicć, proisteći će tri kratka programa - 3D modelovanje, muzika u video-igrama i zvuk u video igrama, čime će se, dodaje, zadovojiti velika potreba u kreativnim industrima za ljudima ovog profila.\nPredstavnik inicijative Digitalna Srbija, generalni direktor kompanije Saga Nebojša Bjelotomić rekao su IT i digitalizacija nova šansa i za kompanije, ali i za napredak društva i priključivanje svetskoj utakmici u konkurentnosti.\nOn je rekao da će za kadrove koji prođu kroz nova dva master programa 4.0 prevashodno biti zainteresovana gejming industrija.\nNakon predstavljanja novih master programa, gosti su posetili izložbu "Refleksije našeg vremena: Akvizicije Muzeja savremene umetnosti 1993-2019".\nAna Brnabić Univerzitet u Beogradu Univerzitet u Kragujevcu IT industrija master\nSTUDENTI Univerziteta u Beogradu imaće priliku da obavljaju stručnu praksu u više od 300 domaćih i stranih kompanija, lokalnih samouprava, organizacija civilnog društava..\nZANIMA VAS NUKLEARNA ILI KVANTNA HEMIJA, ŽELITE DA BUDETE FORENZIČAR? Fakultet za fizičku hemiju je pravo mesto za vas\nNA Fakultetu za fizičku hemiju, nakon prvog upisnog roka, ostalo je još 29 budžetskih i 15 samofinansirajućih mesta